
DOW cu proyecto nobo, mientras 
tin proyectonan andando pa hopi 


tempo sin keda cla 


•	 Otmar	Oduber:	 


“Hulanda	a	tuma	su	 
decision,	ta	keda	na	 
nos	con	ta	atende	e	 
situacion” 


•	 1	den	6	hende	cu	 


kier	come	mas	 
saludabel	no	tin	placa	 
pa	opcionnan	mas	 
saludabel	 


•	 Corsou	por	aumenta	 


interes	halto	pa	Sint	 
Maarten 

DOW ta anuncia proyecto nobo, pero ainda tin proyectonan andando pa 
hopi tempo sin keda cla 


Ayera tardi ariba nan pa- 
gina oficial di Facebook, 
DOW a anuncia un otro 
proyecto cu lo tuma luga 
den e area di Palm Beach. 
Un otro proyecto mientras 
cu ainda tin otro proyec- 
tonan cu tin hopi tempo 
andando, pero no tin un 
fecha pa finalisa esaki nan. 


Segun 
e 
publicacion 
e 
proyecto Upgrade di High 
Rise ta un proyecto cu ta parti 
den tres parti. 
E prome parti lo ta e recon- 
struccion di e caminda entre 
Riu Antilla y South Beach. 
Tambe lo pone drenahe nobo 
y ductonan di awa preto nobo 
bou caminda. 


E di dos parti ta mesun tipo di 
trabounan cu ta wordo realisa 
den e prome parti, pero esaki 
lo ta entre South Beach y e 
hotel Holiday Inn. E di tres 
parti ta encera reconstruccion 
di e wandelpad y trottoir en- 
tre Riu Antilla te cu Holiday 


Inn. 


DOW a informa cu inicial- 
mente e plan tabata pa tene 
destaho publico e aña aki y 
cuminsa e aña aki ainda cu e 
trabaonan di e prome parti y 
caba cu esaki pa final di aña 
aki ainda. Pero nan a agrega 
cu esaki por wordo logra 
solamente si no bin retraso 
den e proyecto pa motibo di 
awasero of materialnan cu lo 
mester bestel di afo. 


Nan a splica cu teniendo na 
cuenta na unda e trabaonan 
mester tuma lugar, esta e area 
di High Rise, materialnan cu 
mester bin di afo y probable- 
mente retraso pa motibo di 
awasero, nan a tuma e deci- 
sion di tene destaho y otorga 
e trabou e aña aki ainda, pero 
trabaonan pa e proyecto lo 
cuminsa otro aña despues di 
temporada di cuaresma. 


Esaki, segun nan ta India, lo 
duna e contratista cu ta bay 


ehecuta e trabaonan, sufici- 
ente tempo pa haci bestell- 
ing di materialnan necesario 
di afo pa evita cu esaki por 
ta causante di retraso di e 
proyecto. Destaho publico pa 


e proyecto lo tuma luga dia 
27 di october. 


Mester remarca cu ainda e 
trabaonan di construccion 
dilanti di e Citgo na Palm 


Beach ta bay haci aña y ainda 
no ta termina, pero DOW ta 
anuncia caba otro proyecto 
nobo sin duna claridad riba e 
trabaonan aki cu keto bay ta 
desvia trafico. 


Unidad di Mensenhandel-Mensensmokkel a haci entrada hudicial na 
San Nicolas 


Mediante 
un 
comuni- 
cado di prensa, ayera Cu- 
erpo Policial di Aruba 
“Unit 
Mensenhandel- 
Mensensmokkel (UMM) 
en conexion cu un inves- 
tigacion andando a in- 
forma cu a tene un en- 
trada hudicial relaciona 
cu 
mensensmokkel 
y 
mensenhandel y a detene 
un persona. 
Ayera diahuebs den ora 
di mainta Unit Mensen- 
handel-Mensensmokkel 
(KPA) a haci un entrada 
hudicial na Caya Captain 
Rodgers, San Nicolas. 


Nan a señala cu poco rato 
despues a detene un per- 
sona, un hende homber naci 
na Hulanda cu inicialnan 
M.T.E. pa mensensmokkel y 
mensenhandel. 
E investigacion ta andando 
ainda y no ta descarta cu lo 
por tin mas detencion. 
E departamento di recher- 
che Unit Mensenhandel- 
Mensensmokkel ta resorta 
bao Korps Politie Aruba y ta 
consisti di recherchenan di 
KPA y Koninklijke Mare- 
chaussee. 
Trabaonan mester continua 
Tabata juni di e aña aki 
ora 
Coodinatie 
Cen- 
trum 
Mensenhandel- 
Mensensmokkel 
(CMMA) 
Aruba a entrega un relato 
anual di aña 2022 den cual ta 
indica tur e tarea cu a haci na 


2022 pa CMMA pa combati 
traficacion di hende. Prome 
Minister 
Evelyn 
Wever- 
Croes a indica cu lamen- 
tablemente na Aruba ta ex- 
isti riesgonan pa loke ta trata 
traficacion di hende y p’esey 
lo traha di cerca cu CMMA 
na purba combati esaki. 
Ta sumamente importante pa 
keda mantene comunidad in- 
forma riba e tema aki. Pa cu 
esaki CMMA a organisa un 
campaña di conscientisacion 
cu yama “Habri Wowo” pa 
asina pone enfasis riba con 
importante e ta pa comu- 
nidad keda alerta riba situa- 
cionnan asina. Si na un mo- 
mento of otro por nota cu 
tin un situacion na unda un 
persona a bin traha na Aruba 
pero e persona no tin e lib- 
ertad pa tuma decisionnan 
riba su mes, of no tin su pa- 
spoort den su posicion, of no 
por sali libremente, esaki por 
ta un caso di mensenhandel 
y mensensmokkel. Den un 
caso asina ta importante pa 
notifica CMMA di e situa- 
cion pa asina nan por tuma 
accion. 
E campaña di “Habri Wowo” 
ta bay continua den luna di 
october, cu ta luna nacional 
contra traficacion di hende. 
Esaki, mirando cu e trafico 
riba e website di CMMA ta 
subiendo, mustrando asina 
cu e interes pa cu e topico aki 


den comunidad ta halto. 
Tambe, CMMA a lansa un 
aspecto nobo den e pakete 
di enseñansa riba Mensen- 
handel Mensensmokkel. E 
campaña aki, ‘No Cay Den 
Trampa’, ta hopi importante 
pa enseñansa, pa hoben- 
nan y mayornan pasobra tin 
preocupacionnan pa e siguri- 
dad digital di hobennan cu ta 
hopi online. 
Hobennan ta un grupo hopi 
vulnerabel, no solamente na 
Aruba, sino na nivel mun- 
dial, pa loke ta e fenomeno di 
traficacion online di hende. 
Uso di medionan online ta 
creciendo mas y mas den ho- 
bennan unda nan y muchan- 
an mas chikito pa medio di 
internet ta recluta via medio- 
nan social y plataformanan 
online di dating, eynan nan 
ta duna mas informacion di 
nan mes, cu detayenan di nan 
ubicacion y unda nan ta biba, 
entre otro. Informacionnan 
aki hopi biaha ta cay den 
mannan di hendenan cu tin 
mal intencion. 
Tambe e tendencia di abuso 
sexual y otro tiponan di abuso 
virtual ta creciendo. Hoben- 
nan ta post potret y videonan 
y esakinan ta wordo bendi y 
rebendi rond di mundo. Ta 
hopi importante pa na Aruba 
tambe pone hopi atencion na 
e problema aki, na e riesgo- 
nan y peligernan di internet. 

Otmar Oduber: 
“Hulanda a tuma su decision, ta keda na nos con nos ta bay atende e 
situacion aki” 


Ayera 
mainta, 
politico 
Otmar Oduber a tene un 
conferencia di prensa pa 
trece dilanti su opinion 
pa loke ta trata e ultimo 
declaracion di secretario 
di Estado Alexandra van 
Huffelen na Tweede Ka- 
mer y ademas el a papia 
tocante Serlimar. 


“Mi no sa ni bisa si e ta un 
sorpresa pa nos, pero si e ta 
lamentabel cu a pesar cu ta 
sinti cu na e momentonan aki 
Aruba mas cu nunca mester a 
unifica pa por atende un situ- 
acion serio di finanzas pa nos 
pais. Cu nos ta sigui mira cu 
Hulanda si ta tuma su decisi- 
onnan manera cu ayera a ser 
anuncia den Tweede Kamer 
pa secretario di Estado di Hu- 
landa, aki na Aruba ta como si 
fuera ainda nos kier wak ken 
tin mas forsa cu otro,” Odu- 
ber a menciona. 
E ta continua bisando cu den 
parlamentonan e partidonan 
no ta sali afo y presta nan mes 
pa por yega na un solucion, 
caminda e prome minister 
Evelyn Wever-Croes a firma 
pa RAft pero e partidonan no 
ta duna di conoce kico nan 
opinion pa esaki ta, si nan ta 
para y sostene prome minis- 
ter of no. 
“Gremionan na Aruba, sali 
individual pa ataca gobierno 
of pa ataca parlamento pa bisa 
cu gremionan si unilateral- 
mente pafo cu mester acepta 
RAft no matter si esaki ta 
kibra ariba e lucha cu taba- 
tin di tur nos antepasadonan, 
awe por ta hopi hende den e 
politica nobo, e generacion 
nobo no ta corda con nos 
tabata biba 40 aña pasa, ora 
Corsou y Hulanda tabata 
dicidi riba nos cu e yamada 
cu tabatin tabata pa unifica e 
pueblo aki, gobierno, oposi- 
cion y gremio, no comunica 
cu otro via prensa, mientras 
tur esey ta tumando luga na 
e momentonan aki ayera den 
Tweede Kamer nan a duna 
nos 30 miyon florin adicional 


cu mester paga pa aña pa in- 
teres durante 20 aña pasobra 
no a yega ainda na un acuer- 
do.” El a bisa. 
El a dirigi algun palabranan 
na prome minister pa asina 
unifica e pais aki y “yama tur 
hende na mesa” pa tur hende 
por mira ken ta willing pa 
sinta na mesa y para tras di un 
causa debi cu Hulanda a tuma 
su decision caba “ta keda na 
nos con nos ta bay atende cu 
e situacion aki.” 
Den su opinion, si e tabata 
den gobierno na e momen- 
tonan aki su posicion tabata 
pa respeta e acuerdonan cu 
tin, cu ora e tabata forma parti 
di Gabinete Mike Eman 1 y 
2 e gobierno no a cumpli cu 
compromisonan cu Hulanda 
“y lamentablemente e camin- 
da cu mester a cana e tempo 
ey caba pa un BTW pa nos 
pais no a ser cumpli cune y cu 
ni un cantidad di otro com- 
promisonan cu a ser haci cu 
Hulanda, awor cu e gobierno 
aki cu tambe mi a forma parti 
di dje cu tampoco ta cumpli 
cu acuerdonan cu tin cu Hu- 
landa y esey tin nos den situa- 
cion caminda nos ta awe,” el 
a sigura. 
Igualmente e ta sigura cu 
partidonan politico ta lubida 
di nan bandera y realisa cu 
durante 20 aña Aruba tin cu 
bay paga 600 miyon florin in- 
necesariamente y cu por ta e 
partidonan ta pensando riba 


eleccion cu ta pa otro aña 
“pero na final di dia, ta 600 
miyon florin nos por scapa cu 
bo sa cuanto bo por haci cu 
600 miyon pa enseñansa, pa 
nos grandinan, pa salubridad 
akinan na Aruba?” e politico 
a expresa. 
Biaha pasa den un otro con- 
ferencia di prensa, Oduber a 
pidi pa haci un dialogo social 
y tur hende por bin hunto y 
realisa cu nan por spaar gobi- 
erno cerca di 100 miyon flo- 
rin pa aña, “pero mester kier, 
mester tin e cohon, mester tin 
e consenshi di bisa cu nos ta 
willing pa corta den nos me- 
sun cuero pa nos por tin un 
miho salud financiero y un 
miho salud di nos maneho di 


nos pais, si nos no kier haci 
esey, si nos ta keda wak ken ta 
bay gana eleccion aki un aña e 
pais aki ta bay sigui keda bay 
caminda cu nos ta bayendo 
na e momentonan aki y mi 
ta kere cu nos ni un ta desea 
esaki,” el a afirma. 
“Gobierno ta estrangula Ser- 
limar” 
Pa loke ta trata Serlimar el a 
bisa cu den tres aña cu tin in- 
vestigacion ta tumando luga e 
gerencia nobo no tin den su 
man e rapport forensico cu 
a ser haci na 2019 y cuanto 
placa a paga pa gastonan di 
curator, contratistanan y con- 
sultant cu tin eynan pero cu 
pa e trahado mes di e compa- 
nia aki no tin placa y cu ta den 


mesun caminda unda e tabata 
tres aña pasa debi cu e debe 
di belasting a sigui aumenta 
“gobierno ta estrangula Serli- 
mar pa 15 miyon cu Serlimar 
no por a paga durante añanan 
y mi ta kere a subi te cu 17 
miyon aworaki, pasobra no 
tin placa pero gobierno debe 
Serlimar 72 miyon, prome 
cos cu bo ta haci ta bay parla- 
mento pa bisa cu nos ta debe 
na e compania 72 miyon y bo 
a bay perhudica tur e comer- 
ciantenan.” 
Tambe el a trece dilanti cu 
den periodo di aña parlamen- 
tario cu a caba par di dianan 
pasa, no a bin dilanti un re- 
union na parlamento pa loke 
ta trata Medio Ambiente. 

SMFA a inaugura e proyecto ‘Tales of Cas Veneranda’ 
Comunidad completo por participa y conta nan storia di Cas Veneranda 


Durante un conferencia 
di prensa ayera mainta 
Stichting 
Monumenten- 
fonds Aruba a presenta 
e proyecto ‘Tales of Cas 
Veneranda’. Un proyecto 
cu lo enfoca ariba e conta- 
mento di e diferente stori- 
anan di e cas aki. 


Luna di september ta conoci 
como e luna di monumen- 
tonan y Stichting Monumen- 
tenfonds Aruba (SMFA) tin 
varios bon noticia pa loke ta 
diferente proyecto y ayera a 
anuncia e inicio di e proyecto 
‘Tales of Cas Veneranda’. 


Directora di Stichting Mon- 
umentenfonds Aruba, Anne 
Witsenburg, a splica cu e 
proyecto ta bayendo bon y 
paso pa paso nan ta yega na e 
restauracion di e edificio his- 
torico aki, pero no obstante 
e proceso di preparacion tin 
hopi trabao. Ultimo informa- 
cion cu a ricibi tocante Cas 
Veneranda tabata cu e funda- 
cion a cumpra e cas y a firma 
acuerdo di compra. Aworaki 
e fundacion ta den e proceso 
di notaris pa asina pasa e cas 
ariba nomber di Stichting 
Monumentnefonds 
Aruba 
oficialmente. 


Mientras 
proceso 
aki 
ta 
canando, Witsenburg a in- 
dica, ya caba e fundacion a 
cuminsa cu e coleccion di 
storianan di e cas, di potret- 
nan bieu y ta haciendo e parti 
di investigacion. Pa esaki, el a 
remarca, nan mester ayudo di 
e publico general di Aruba. 


Witsenburg a informa cu pa 
e proyecto di restauracion di 
Cas Veneranda nan a a scoge 


un arkitecto caba y despues a 
scoge un ekipo di construc- 
cion tambe cu ta involucra 
den full e proceso di restau- 
racion. 


Orlando Hoevertsz, e arki- 
tecto encarga cu e proyecto 
aki, a splica cu actualmente 
nan ta realisando e investiga- 
cion preliminar. El a conta cu 
ora cu nan a haya e cas, esaki 
tabata full cera y tabatin basta 
choller rond di e cas y paden 
di e cas tambe. Prome cos cu 
Stichting Monumentenfonds 
a haci ta un bon limpiesa di 
e edificio, di e prome piso 
como tambe e piso abao, sin 
haci ningun daño na e edifi- 
cio mes. 


El a sigui splica cu nan mester 
haci un investigacion ainda di 
kico ta original di e edificio y 
kico a bin acerca despues pa 
motibo cu e cas tabatin dife- 
rente funcion. E ekipo a haci 
un 3D scanning di full e cas 
y siguientemente mester haci 
un drone shot pa wak tambe 
e gootnan cu tin cu ta di be- 
ton y cu no por wordo mira 
for di abao. 


“Tur e tipo di cosnan ey nos 
ta haciendo ainda y poco 
poco nos ta yegando na un 
plattegrond manera e ta actu- 
almente,” el a indica. 


Hoevertsz a conta cu e mapa 
original di e edificio ta di aña 
1936, pero e cas no a wordo 
traha exactamente manera e 
mapa tabata pinta. Tin un tiki 
diferencia den e dak y tin un 
extension cu a wordo con- 
strui cu no nan sa precies den 
ki aña esey a tuma luga. 


El a agrega cu parti patras di 
e cas tabatin diferente fun- 
cion, entre otro un restaurant 
den añanan 80 y un discoteca 
tambe, segun por a compro- 
nde y nan a traha cierto cos- 
nan den e cas cu no ta original 
cu mester wordo tumba abao. 


Hoevertsz a remarca cu e piso 
di abao tin un poco mas de- 
safio pa e ekipo di construc- 
cion cu e prome piso y pa e 
motibo ey tambe Stichting 
Monumentenfonds a tuma e 
decision pa scoge un ekipo di 
construccion prome cu e de- 
staho publico pa e contratis- 
tanan pasobra e subcontratis- 
tanan tambe lo ta envolvi den 
e fase di diseño. 


“Tin hopi desafio pa converti 
e cas den un oficina moderno 
cu tin mester di e aporte di e 
ekipo di construccion. Den 
luna di september lo termina 
cu e fase di investigacion pre- 
liminar y despues hunto cu e 
ekipo di construccion lo pasa 
na e parti di e diseño defini- 
tivo pa e oficina nobo,” el a 
finalisa. 


Mircla Nava, PR & Market- 
ing di Stichting Monumen- 
tenfonds Aruba a splica cu e 
parti di e proyecto di ‘Tales of 
Cas Veneranda’ ta financia pa 
Prins Bernard Cultuurfonds 
Caribiesch Gebied. 


El a agrega cu pa e proyecto 
aki e fundacion ta colaboran- 
do hunto cu MIC (Mobile 
Interaction Company) di Hu- 
landa cu nan proyecto ‘Tales 
of Culture’. Un proyecto cu 
e organisacion aki ta uzando 
caba basta tempo na Hulanda 
na museo- y actividadnan 


cultural y tambe monumen- 
tonan caminda tur hende por 
contribui cu nan storianan, 
tanto e trahadonan, como e 
comunidad y boluntarionan. 


Stichting 
Monumeneten- 
fonds a scoge e proyecto di 
Cas Veneranda como proyec- 
to piloto pa ‘Tales of Culture’ 
y a dun’e e nomber ‘Tales of 
Cas Veneranda’ pasobra den e 
caso aki lo conta e storianan 
di Cas Veneranda. Despues di 
tempo e fundacion lo evalua 
pa wak si por usa e mesun 
sistema aki cu otro monu- 
mentonan pa asina un y tur 
por contribui cu e storianan, 
pero tambe pa comunidad y 
bishitantenan por siña mas 
di e historia di e monumen- 
tonan. 


Nava a sigui splica cu e meta 
di e proyecto ta pa comuni- 
dad por participa activamente 
compartiendo nan storia-, 
anecdota-, recuerdo-, y foto- 
grafianan. Den e caso aki di e 
famia cu a biba den e cas, spe- 
cialmente Federico Maximil- 
iano Arends, conoci manera 


Machi y Maria Veneranda 
Arends Lacle, pero tambe 
fotografia- y storianan di e cas 
mes na Wilhelminastraat 7. 


“Asina hunto cu e comunidad 
nos por preserva e historia di 
e bunita monumento aki pa 
futuro generacionnan,” el a 
enfatisa. 


E proyecto aki lo tin un du- 
racion di un aña largo. El a 
splica cu tur luna lo tin poster 
nobo na e edificio y desde 
ayera tin e prome poster poni 
cu tin un QR code riba dje, 
tur hende cu pasa dilanti e 
edificio por scan e QR code, 
of tambe a traves di un link 
ariba e pagina di Facebook 
di Stichting Monumenten- 
fonds, y traves di e QR code 
y e link por yega na e website 
pa asina por conta nan storia 
di e cas aki. Stichting Monu- 
mentenfonds ta ricibi tur e 
storianan y ta controla tur 
e storianan pa wak sigur cu 
no tin nada cu no ta corecto 
skirbi of tin biaha confirma e 
storianan tambe. 

Anouk Balentina: 
“E Ombudsman mester hunga un papel crucial como un 
guardian independiente, liber di influencia politico” 


A traves di un comunica- 
do di prensa, e conocido 
activista Anouk Balentina, 
hurista di leynan y defen- 
sor di derechonan huma- 
no y medio ambiente, a 
expresa su opinion ariba 
e nombramento di Om- 
budsman di Aruba. 


Den e comunicado Balentina 
ta cuestiona si cu e publica- 
cion reciente di e vacatura 
pa Ombudsman di Aruba, 
ta pone e pregunta si pueblo 
di Aruba mester ta contento 
cu esaki. Si esaki ta un paso 
pa dilanti pa democracia y 
husticia, of si e ta pa contra e 
abuso di poder y submision 
di e pueblo? 


El a splica cu un di e prome 
lesnan cu un persona ta siña 
como hurista di leynan di 
Aruba ta cu no por copia 
leynan di Hulanda of di otro 
paisnan den e Reino Hulan- 
des pa Aruba sin mas. 


El a remarca cu ta un hecho 
cu e situacion factual, cul- 
tura, tamaño, politica y forma 
di Parlamento ta diferencia 
fundamentalmente di e otro 
paisnan, di Hulanda y inclu- 
so di e bisiñanan Caribense. 


“Den democracia e prin- 
cipio di checks and balances 
ta hunto na e centro. E Om- 
budsman mester hunga un 
papel crucial como un guard- 
ian independiente, liber di 
influencia politico,” Balen- 
tina a enfatisa. 


El a remarca cu ora cu Par- 
lamento a acepta e ley pa e 
Ombudsman, nan a lubida di 
tuma un punto esencial den 
consideracion y a scoge pa un 
sistema caminda un mayoria 
absoluto - mitar mas 1 – di 
Parlamento ta tuma e deci- 
sion di ken ta bira Ombuds- 
man. El a splica cu esey ta ni- 
fica ku solamente e coalicion 
gubernamental di MEP y 
RAIZ tin influencia y oposi- 
cion ta keda afo. 


Balentina a indica cu hasta 
durante e tratamento di e or- 
denansa di Estado den Parla- 
mento, 
oposicion no tabatin un bos 
real. E partidonan gober- 
nante, esta MEP y RAIZ a 
duna señal cla cu nan asenta- 
mento continuo entre nan 
mes locual a resulta den un 
cortamento di discusionnan 
real y desacuerdo di opinion, 


manera semper ta sucede. 


El a subraya cu un mayoria 
cualifica (3/4) lo ta pa Aruba 
un sistema mas husto, ca- 
minda miembronan di oposi- 
cion tambe por tin un palabra 
na e nombramento di e Om- 
budsman. 


Pero, el a agrega, esey no 
ta posibel den derechonan 
di estado pa e motibo cu na 
2022 a trata di integra e nom- 
bramento di e Ombudsman 
den e Constitucion di Aruba, 
pa asina e nombramento di 
e Ombudsman por a bay di- 
lanti cu un mayoria cualifica. 
Sinembargo, 
sinembargo 
coalicion a rechasa e proposi- 
cion aki. 


El a enfatisa cu esaki ta un 
problema cu politicamente 
no tin un solucion. E unico 
solucion, el a menciona, ta 
acepta un nombramento for 
di exterior di politica door di 
un organisacion no politico. 
Of otro solucion ta un nom- 
bramento na nivel di Reino. 
Pero esakinan, el a resalta, ta 
utopia pa awor ainda. 


“Awor mes, hende ta luchan- 


do na diferente frentenan pa 
nan derechonan: e lucha pa 
aire limpi cerca residentenan 
di dump di Parkietenbos, 
proteccion di naturalesa na 
Seroe Colorado, mantencion 
di e lama na Embassy Suites 
y e preocupacion di habitan- 
tenan di bario di e liña di gas 
LNG. Tur esaki ta mustra cu 
tin un falta di transparencia, 
mal gobernacion, abuso di 
poder, violacion di leynan pa 
e mesun gobierno y un gran 
falta di supervision y aplica- 
cion di leynan,” el a remarca. 


Balentina ta ratifica cu e situa- 
cion aki ta causa di e gobierno 
mes y cu e situacion ta mustra 
e necesidatd pa un Ombuds- 
man imparcial, fuerte y husto 
cu por actua na nomber di e 
pueblo. “Ta un lucha mod- 
erno di David contra Goliath, 
caminda e hende por riesga di 
keda tranca entre dos fuego,” 
el a señala. 


El a enfatisa cu aworaki e ta 
keda den man di pueblo pa 
sigui vigila y wak pa asina 
sigura cu e nombramento di 
e Ombudsman no ta sola- 
mente un acto simbolico, si 
no un stap berdadero pa un 


mihor responsabilidad, trans- 
parencia y proteccion di e 
derechonan di pueblo mes. 


El a splica cu e comision di 
seleccion pa e futuro Om- 
budsman ta consisti di hende 
respeta manera e Presidente 
di Hof van Justitie, presi- 
dente di Raad van Advies y 
presidente di Algemene Rek- 
enkamer. 


Balentina ta recomenda pa 
pueblo por tin informacion y 
conocemento di e recomen- 
dacion cu e 
Comision di seleccion ta 
duna na Parlamento di Aruba 
pa asina nan por controla si 
e escogencia di ken lo bira e 
Ombudsman ta conforme 
cu e recomendacion. Pero, 
probablemente esey no lo su- 
cede pa motibo di privacidad. 


Por ultimo, el a agrega cu 
Parlamento no ta obliga pa 
sigui e recomendacion, locu- 
al, el a señala, ta laga pueblo 
cu un miedo cu e lo bira un 
escogencia politico. “Pueblo 
lo mester ta realmente cau- 
teloso den e futuro proximo,” 
Balentina a finalisa. 

ACI LAC Airport Day 2023: 
Tema principal tabata “Catering to the next 100 years of traveling” 


Aruba Airport Authority 
N.V. (AAA) a organisa riba 
diamars 12 di september 
2023, e prome reunion ofi- 
cial di ACI-LAC Airport 
Day Aruba 2023, bou en- 
cargo di Airports Council 
International di Latino 
America y Caribe. 


ACI-LAC y AAA a yama 
bonbini na un total di 100 
delegado fo’i rond mundo, 
incluyendo Alemania, Co- 
lombia, Costa Rica, Panama 
y Miami, pa un evento di un 
dia ACI-LAC Airport Day cu 
a tuma luga na Hilton Aruba 
Caribbean Resort & Casino. 
Cu e tema ““Catering to the 
next 100 years of traveling”, 
e programa a inclui presen- 
tacion di varios socio for 
di rond mundo y diferente 
profesional di aeropuerto cu 
enfoke riba futuro y e cuater 
pilarnan principal di e strate- 
gia corporativo di AAA cu ta 
Hende y Desaroyo, Calidad 
di Servicio, Innovacion & 
Oportunidad Nobo y Sos- 
tenibilidad & Responsabili- 
dad Social. 


E evento a inicia cu un video 
di bonbini bou encargo di 
Minister di Turismo y Salud, 
Dangui Oduber y palabra 
di bonbini di CEO di AAA, 
Joost Meijs como tambe di e 
director general di ACI-LAC, 
Rafael Echervarne. Pa inicia 
cu e seccion di presentacion 
Elizeo Llamazares di KPMG 
a haci un presentacion di con 
pa balansa e crecemento di 
trafico aereo y un economia 
sostenibel di e islanan chiki- 
to, e desafionan actual cu e 
islanan insular ta enfrentan- 
do incluyendo e capacidad di 
e islanan y con iniciativanan 
sostenibel por balansa e im- 
pactonan negativo cu avia- 
cion por tin pa comunidad. 
Daniel Gumberger di Mu- 
nich International Airport 
a comparti e tendencianan 
creciente den e cambio di e 


necesidadnan di e biahero y 
e expectativanan di e airport 
concessionaires, 
autenti- 
cidad di e destinacion, arte y 
experiencia cu mester con- 
sidera pa e futuro desaroyo 
di aeropuerto. Como parti di 
tecnologia innovativo, Sevda 
Fevzi di Modalis a comparti 
su opinion cu experticio riba 
desaroyo tecnologico cu por 
facilita biahe, incluyendo e 
uzo di Artificial Intelligence 
mientras cu Yuri Feliciano 
di SITA a comparti conoce- 
mento valioso tocante co- 
laboracion entre stakeholders 
cu por mehora e experiencia 
di e pasaheronan, incluyendo 
Aruba One Happy Pass, cu a 
lansa na maart 2023. 


Luis Soto di Aeropuerto In- 
ternacional El Dorado a en- 
foca riba con pa atrae futuro 
lidernan den aviacion, tal- 
ento garantisa y desaroyo den 
crecemento pa un industria 
di aviacion cu ta cambia rapi- 
damente y atrae un forsa lab- 
oral cu ta “gender-balanced”. 
Pa finalisa e programa, tabatin 
un panel discussion modera 
pa Minerva Flemming di 
AAA incluyendo Daniel Mu- 
ñoz di GCG Group, Sebas- 
tian Pinchinatti di Amadeus, 
Erick Barboza di AERIS Cos- 
ta Rica y John-Henry Pala- 
cios di Dufry, caminda a dis- 
cuti e importancia di acto di 
ekilibrio di e aeropuertonan 
pa un futuro generacion pa 
concession revenue. 
“Pa por satisface e deman- 
danan cu semper ta cambia 
di e biahero, ta rekeri un 


colaboracion fuerte entre e 
proveedornan di servicio di 
aeropuerto, e autoridadnan 
civil y e stakeholders clave 
pa garantisa un operacion di 
aeropuerto cu fluidez y un 
impacto positivo den e ex- 
periencia di e pasaheronan. 
Como aeropuerto, inverti 
den diferente oferta comer- 
cial, desaroyo tecnologico in- 
novador y experiencia auten- 
tico denter di y pafo di e ter- 
minal di aeropuerto por posi- 
ciona aeropuerto pa e futuro 
demandanan y necesidad di e 
pasaheronan. Sostenibilidad 
mester ta integra den tur nos 
decisionnan pasobra esey ta 
loke nos kier y loke e futuro 
clientenan kier”, tabata e pal- 
abranan di Joost Meijs kende 
ta CEO di AAA. 
AAA ta gradici ACI-LAC p’e 
oportunidad di por organisa e 
prome ACI-LAC Airport Day 
na Aruba, na tur e oradornan 
pa nan contribucion valioso 
y e conocemento brinda y 
na tur e 100 delegadonan pa 
asisti na e evento. 


Tocante AUA Airport 
AUA Airport ta un di e aero- 
puertonan mas ocupa den 
region Caribe cu mas di 22 
diferente aerolinea operando 
pa Aruba contribuyendo na 
mas cu 2.5 miyon pasahero 


pa aña y cu vuelonan pa 22 
diferente ciudad 34 diferente 
destinacion directo rond di 
mundo. Di e mercadonan u 
AUA Airport ta sirbi 77% ta 
for di Merca y Canada, 13% 
for di Latino America, 6% for 
di Europa y 4% for di Antia 
Hulandes te cu Augustus 
2023. AUA Airport ta recon- 
oce cu esaki ta danki na e eco- 
nomia stabiel, clima politico, 
hospitalidad, populacion di- 
versifica y siguridad general 
di nos isla. AUA airport su 
aspiracion ta pa bira un di e 
aeropuertonan den region 
Latino Americano y Cari- 


bense mas sostenibel, sigur y 
a prueba di futuro, brindando 
un luga di trabou confiabel, 
facilidad di aeropuerto mod- 
erno y un servicio excelente 
cu ta refleha hospitalidad 
Arubiano, contribuyendo na 
un futuro prospero pa Aruba. 


Conoce mas di loke ta pas- 
ando na AUA Airport door 
di bishita www.airportaruba. 
com y conecta cu AUA air- 
port riba Twitter.com/Aru- 
ba_Airport, 
Facebook.com/ 
ArubaAirport, 
Instagram. 
com/arubaairport/ y Linke- 
din.com/ArubaAirport. 

1 den 6 hende cu kier come mas saludabel no tin placa pa opcionnan mas 
saludabel 


(NLTimes)—Aña 
pasa, 
36% di adulto na Hulanda 
a bisa cu nan kier come 
mas saludabel. Un den seis 
di nan a bisa cu nan no tin 
placa pa cumpli cu e de- 
seo aki pasobra opcionnan 
di cuminda saludabel ta 
caro, segun e oficina di es- 
tadistica (CBS) a reporta 
diamars. 


E oficina a investiga kico ta 
preveni hende for di come 
saludabel. Ademas cu op- 


cionnan menos saludabel ta 
mas barata, 46% di esnan cu 
kier tin un dieet saludabel a 
bisa cu tin biaha nan ta laga 
otro hende persuadi nan pa 
come menos saludabel, y 
39% a bisa cu nan ta hay’e 
dificil pa bandona cumind- 
anan menos saludabel. 


Hendenan kier un dieet mas 
saludabel pa reduci e riesgo 
di problemanan di salud of 
malesanan. 
Aproximada- 
mente mita (53.6%) a duna 
salud como e motibo pa me- 
hora nan opcionnan di cum- 
inda. Pa sinti fisicamente mas 
fit a ser menciona pa 28% di 


e respondientenan. Y 10% a 
bisa cu nan kier baha peso, 
mehora nan aparencia, of no 
subi peso. 


E mayoria di residentenan 
Hulandes no kier a mehora 
nan dieet aña pasa. Mayoria, 
58%, a bisa cu nan ta come 
saludabel suficiente caba. 5% 
di nan a bisa cu nan no ta 
pensa riba esaki, y 1% a bisa 
cu no ta considera cuminda 
saludabel importante. 


Estudio: PTSD por ser cura pa tratamento cu “ecstasy” 


(NewYorkPost)—Kisas 
pronto ecstasy por ser un 
tratamento 
medico. 
E 
droga aki ta conoci como 
e droga uza mas frecuente 
den e cultura nocturno, 
esta MDMA of “molly”. 
Esaki pronto por ser apro- 
ba pa tratamento di “post 
traumatic stress disorder” 
(PTSD). 


Un estudio nobo, cual a ser 
publica diamars den Na- 
ture Medicine, a descubri 
cu MDMA hunto cu psico- 
terapia por trata PTSD asina 
bon cu hende no ta sufri di 
sintomanan mas. “Esaki ta 
un estudio importante,” se- 
gun Matthias, Liechti, un 
psicofarmacologo na e Uni- 
versidad di Basel na Suiza, a 
bisa den un comunicado di 
prensa. “esaki ta confirma cu 
MDMA en berdad ta traha.” 


E Administracion di Droga y 
Cuminda (FDA) usualmente 
ta exigi dos prueba prome 
cu nan aproba un droga pa 
uzo—y e estudio aki ta e se- 
gunda pa haya MDMA safe 
y efectivo pa trata PTSD. E 
stimulante—actualmente un 
droga “Schedule 1” cu un 
“posibilidad halto pa abu- 
so” y cu no ta acepta pa uzo 
medico, segun e Agencia di 
Implementacion di Droga 
(DEA)—por ser aproba pa 
FDA pa trata PTSD lo mas 
pronto posibel. 


Sinembargo, Australia a yega 
eynan caba: Na juli, e pais a 
bira e prome pais pa permiti 
e uzo di MDMA pa trata 
PTSD tambe como depre- 
sion. Cada un di e 104 pa- 
shent den e estudio recien a 
traha cu dos team di terapista 
a haya tres sesion di terapia di 
90 minuut sigui pa tres sesion 
di tratamento cu MDMA (of 
placebo) separa un luna apart. 


E resultadonan a mustra cu 


mas cu 85% di hende den e 
grupo di MDMA tabatin un 
reduccion grandi den sinto- 
manan di PTSD, y aproxima- 
damente 71% a mehora asina 
hopi cu nan no ta cumpli cu 
e criteria pa un diagnosis di 
PTSD mas. Pero pa loke ta 
trata esnan cu a tuma un pla- 
cebo, solamente 48% no a cu- 
alifica mas pa un diagnosis di 
PTSD. 


Loke ta importante ta cu un 


porcentahe significante di e 
participantenan den e estudio 
tabata Hispano, Latino of no 
blanco, segun autor Dr. Jen- 
nifer Mitchell, un neuroci- 
entifico na e Universidad di 
California San Francisco. 


“Nos a traha largo y duro pa 
por tin un estudio di pobla- 
cion cu ta mas den cuadra 
cu e poblacion general cu 
PTSD,” Mitchell a conta The 
New York Times. “Esaki no 


ta solamente hendenan cu 
privilegio cu hopi tempo y 
recurso.” 


PTSD ta un malesa psiki- 
atrico cu ta sosode despues 
di un evento of set di circun- 
stancia traumatico, segun e 
Asociacion Psikiatrico Meri- 
cano, manera desasternan 
di naturalesa, accidentenan 
serio, actonan di terorista, 
guera, abuso sexual, violen- 
cia of tentamento severo. 
E malesa ta afecta te cu 5% 
adulto Mericano tur aña, y ta 
famosamente dificil pa trata. 
Terapianan convencional y 
medicamentonan ta yuda sol- 
amente mita di pashentnan. 
Un reto consistente cu prue- 
banan psicodelico ta e natu- 
ralesa di e droga mes: hende 
usualmente por ripara dentro 
di par minuut si nan a haya 
un droga psicodelico of un 
placebo inactivo, cual por 
stroba e resultadonan di e es- 
tudio. 


Asina mes, e posibilidad di 
un tratamento safe y efectivo 
pa PTSD ta un logro grandi: 
“Terapianan asisti cu MDMA 
por ser e prome tratamento 
interesta pa PTSD den mas 
cu dos decada,” segun Dr. 
Berra Yazar-Klosinski, autor 
senior di e estudio, a conta 
The New York Times. 


(CuraçaoChronicle) - E 
agencia di ehecutivo di 
educacion DUO lo bishita 
tur e islañan den Caribe na 
fin di september pa pro- 
vee ex studiantenan cu in- 
formacion tocante e pago 
di nan prestamo, pues e 
studielening. Esaki a keda 
anuncia pa gobierno Hu- 
landes den Caribe den un 
comunicado di prensa. 


Segun e plataforma di finan- 
zas pa educacion, varios stu- 
diante ta pagando un suma 
hopi mas halto riba nan stud- 


ielening di loke ta necesario. 
E mensahe ta cla; No paga 
dimas. 


DUO hopi biaha no tin in- 
formacion tocante e ingreso 
di e studiantenan pa motibo 
cu esaki no ta keda reporta 
adecuadamente. Como re- 
sultado, e suma cu ta stipula 
pa paga pa luna por ta hopi 
mas halto di loke ta necesario. 
DUO ta determina e canti- 
dad aki a base di e salario ac- 
tual, cual ta evalua prome cu 
stipula e cantidad cu mester 
paga y claramente prome cu 
cuminsa paga. 
E studiantenan cu ta eligibel 
pa un recalculacion di nan 
pago pa luna por spera un e- 


mail fin e luna aki. DUO ta 
sigura cu e cantidad di pago 
pa luna nunca lo aumenta 
despues di e recalculacion. 


Oficinañan di servicio pu- 
blico lo ta habri riba tur e 
islañan, cuminsando for di 
fin di september unda studi- 
antenan por ricibi asistencia. 
E orañan di apertura exacto 
lo por ser mira riba e website 
di DUO, unda studiantenan 
por atende Webinar pa ricibi 
informacion adicional. 

Corsou por aumenta interes halto pa Sint Maarten 


CuraçaoChronicle) – Si 
Corsou su gobierno sigui 
stroba e creacion di e 
plan di rescate pa Fondo 
di Pensioen Ennia, esaki 
por tin consecuencianan 
fuerte pa Sint Maarten, 
mirando cu e pais lo mes- 
ter paga 6 pa 8 porciento 
di interes riba e prestamo 
di corona na luga di e 3.1 
porciento, manera a reve- 
la durante e debate cu a 
tuma luga entre Comite 
di Relacionnan di Reino 
y Secretario di Estado Van 
Huffelen. 


Esaki ta e resultado di e de- 
cision di incorpora e plan di 
rescate den un solo acuerdo 
di gobernacion entre Cor- 
sou, Sint Maarten, Hulanda y 
Banco Central. Sint Maarten 
ta e unico pais cu awo a 
cumpli cu tur condicion, 
pero ta depende riba Corsou 


su cooperacion riba e acu- 
erdo di Ennia pa determina 
e tasa di interes. E siman aki, 
Prome Minister di Corsou, 
Gilmar Pisas a declara cu e ta 
kere cu mester haci uso di e 


bienes di Reino. 
Jorien Wuite a pidi Secretario 
di Estado pa preveni cu Sint 
Maarten lo keda penalisa. 
Joba van den Berg a expresa 
tristesa cu e pais cu a cumpli e 


condicionnan prome por rici- 
bi castigo a causa di Corsou 
su accionnan. Van Huffelen 
a bisa cu e tin speransa cu 
Corsou lo keda di acuerdo 
cu e solucion cu a propone. E 


deadline pa yega un acuerdo 
di gobernacion tocante e plan 
di rescate di Ennia ta Septem- 
ber 30. 
E debate a laga cla cu Parla- 
mento ta di acuerdo cu e re- 
financiamento di e 1.1 biyon 
euro den prestamo di corona. 
Den october, lo mester tuma 
e decision tocante e condi- 
cionnan. Corsou su Parla- 
mento y Parlamento di Aruba 
tambe lo mester expresa nan 
punto di bista. 


Aruba ya caba ta sigur cu lo 
mester paga e debe cu un 
interes di mercado di 6 pa 
8 porciento pa motibo cu ta 
sigui resisti un Ley di Reino 
pa supervision financiero pa 
Aruba. Den e debate, Van 
Huffelen a yama esaki “ire- 
sponsabel” pa motibo cu 
esaki lo aumenta e costo di 
interes anual cu mas o menos 
30 miyon euro. 


DUO lo bishita Caribe pa provee guia den paga back studielening 


Varios desafio den bista pa Corsou su gobierno den e aña binidero 


(CuraçaoChronicle) - Go- 
bierno di Corsou ta pre- 
parando pa un aña po- 
litico yen di varios desafio 
significante. Gobernador 
Lucille 
George-Wout 
a 
declara den su speech du- 
rante e ceremonia di aper- 
tura di aña parlamentario 
diamars cu tin hopi trabao 
pa haci ambos riba topi- 
conan specifico y tambe 
dentro di e ministernan. 


Segun e gobernador, e prob- 
lema di e compania di seguro 
Ennia mester ricibi atencion 
completo. E compania, unda 
mas di 25,000 persona tin 
nan pension, tin varios aña 
den un situacion financiero 
precario. E gobernador a haci 
yamado pa un solucion sino 
e poblacion ta ken lo sufri e 
consecuencianan. Tambe el 
a atende e pago di e sosten 
di likidacion. A causa di dia- 
logo andando cu Hulanda, ta 
dificil pa Corsou por tin un 
figura exacto den e presu- 
puesto pa kico esaki lo costa 
en realidad. 


E mesun situacion ta aplica 
pa Curaçao Medical Center. 
E hospital ta enfrentando 
dificultad financiero y nego- 
ciacionnan ta andando, in- 
cluyendo dialogo tocante e 
Landsverordening Normer- 
ing Topinkomens, cual ta 
pone un suma maximo riba 
salario di dokternan, cual ta 
causa cu ta menos atractivo 
pa nan traha den e hospital. 


Ademas, e gobierno reciente- 
mente a cuminsa cu e proceso 
di haci e sistemanan dentro di 
e ministerionan mas efectivo. 
E gobernador a menciona 
specificamente e restructu- 
racion di belastingdienst y e 
servicio cu ambtenaarnan ta 
provee na residentenan 

Adolescentenan na Amsterdam aresta pa bati homber Turco te mat’e 


(NLTimes) – Dos adoles- 
cente for di Amsterdam 
a keda aresta e siman aki 
en conexion cu morto di 
un homber Turco kende a 
ser bati fatalmente cu un 
tegel di concret na Am- 
sterdam-Noord na augus- 
tus, segun polis a reporta 
ayera. E sospechosonan 
aresta, dos hoben di 13 y 
15 aña di edad, ta vincula 
na varios otro incidente 
violento den e area reci- 


entemente. 
Mainta trempan di dia 27 di 
augustus, alrededor di 3am, 
polis a ricibi yamada tocante 
un homber herida seriamente 
cu un tegel di concret na su 
cabes na NDSM waf. E vic- 
tima, un homber di 42 aña di 
edad for di Turkia, a ser haya 
den condicion critico y servi- 
cionan di emergencia mester 
a resucit’e na e sitio prome 
cu transport’e cu urgencia na 
hospital. El a fayece di su her- 


idanan cinco dia despues, lag- 
ando atras cuatro yiu chikito. 
Despues di e incidiente, po- 
lis a lansa un investigacion y 
a aresta e dos sospechoso di- 
aluna. Nan a presenta dilanti 
magistrado ayera y ta bay 
keda den custodia pa 14 dia 
adicional. 


Ademas di e caso aki, e sos- 
pechosonan tambe ta conecta 
na otro incidentenan vio- 
lento recien na Amsterdam- 


Noord. Nan a keda aresta 
anteriormente pa dos horta- 
mento riba caya na NDSM, 
y investigacion ta andando 


pa haya sa si nan ta involu- 
cra den otro hortamentonan 
similar den e area. 


Durante e investigacion riba 
morto di e homber, detec- 
tivenan a haya indicacion 
vinculando un di e sospecho- 
sonan na e hortamento di 
un bandera di regenboog na 
Bongerkade na Amsterdam- 
Noord. A cende e bandera 
horta na candela y a deshaci 
di dje den un baki di sushi. 


Mineria di data di Belastingdienst: base di dato di fraude yen di post di 
pagado di impuesto riba rednan social 


(NLTimes) – Pa añas, Be- 
lastingdienst 
a 
colecta 
data personal di paga- 
donan di impuesto, in- 
cluyendo nan post riba 
rednan social y otro pres- 
encia online, y a warda es- 
aki den un base di dato usa 
pa supervision y pa com- 
bati fraude. Esaki a sucede 
a pesar di duda interno 
tocante e legalidad di e 
mineria di data aki, segun 
NRC ta reporta basa riba 
un rapport interno di 2017 
tocante RAM (Risk Analy- 
sis Model) cu Secretario 
di Estado Marnix van Rij 
a manda Parlamento Hu- 
landes. 


Belastingdienst a cuminsa 
usa RAM rond di comienso 
di siglo. E ta contene “data 


di naturalesa altamente con- 
fidencial mirando e natura- 
lesa di impuesto, financiero 
of personal di e data,” segun 
e rapport interno. “Hopi data 
sensitivo di hopi hende ta ser 
treci hunto.” E oficina di im- 
puesto a colecta data for di 
decenas di fuente, registran- 
do no solamente data person- 
al manera adres y edad, pero 
tambe informacion tocante 
partner di un persona, fecha 
di comienso di e relacion, na- 
cionalidad di e partner y con 
hopi un persona tabata subi 
e sistema di impuesto pa en- 
trega obhecion. E base di dato 
tambe a registra informacion 
tocante entrada, activo, debe, 
con hopi auto un persona tin, 
inversion, etc. 


Belastingdienst a usa RAM 
pa “profila”, incluyendo basa 
riba nacionalidad, segun e 
rapport. Ademas di e caza- 
dornan di fraude di oficina 
di impuesto, Aduana y FIOD 
(servicio fiscal di inteligencia 
y investigacion) tambe a usa e 
base di dato pa “propositonan 


di investigacion.” Belasting- 
dienst tambe a us’e pa moni- 
tor su propio empleadonan, 
segun e corant. 


Na 2016, ya tabatin preocu- 
pacion dentro di Belasting- 
dienst tocante e legalidad di 
e mineria di data aki, NRC 
a skirbi basa riba corespon- 
dencia interno di e-mail. 
Tabatin intento frecuente pa 
shut down e sistema of reem- 
plasa esaki pasobra e no tabata 
cumpli cu leynan di privacid- 
ad. Sinembargo, e intentonan 
a fracasa pa motibo di e popu- 
laridad di RAM. Segun e rap- 
port confidencial di e tempo 
aya, “al menos 2mil” persona 
dentro di Belastingdienst a 
usa e sistema. Oficina di im- 
puesto no a registra ken a usa 
e sistema ni kico nan a haci 
cu e data. 


Belastingdienst a shut down 
RAM oficialmente despues 
cu legislacion nobo di pri- 
vacidad a drenta na vigor na 
mei 2018. Pero segun NRC, 
documentonan interno ta 


mustra cu al menos parti di e 
base di dato a keda disponible 
pa empleadonan te cu januari 
2021. 


E ministerio a lansa un inves- 
tigacion externo riba e uso di 
RAM y su consecuencianan 
riba ciudadanonan. 


Welga di personal di KLM suspendi 
mientras negociacionnan di contract ta 
progresa 


(NLTimes) – Sindicato 
CNV a suspende plan- 
nan pa un welga di traha- 
donan di KLM (ground 
crew) despues cu e aero- 
linea Hulandes a pri- 
minti pa haci un miho 
oferta den negociacion pa 
un contract colectivo. E 
oferta tabatin “suficiente 
punto di salida” pa e sin- 
dicato bolbe na mesa di 
negociacion y suspende 
accionnan laboral pa awo, 
CNV a bisa diahuebs. 


“E disponibilidad pa tuma ac- 
cion nunca tabata mas grandi 
entre 
nos 
miembronan,” 


CNV a bisa. “Nos kier man- 
tene presion riba KLM te cu 
pone palabra den accion.” 


E negociacionnan di contract 
entre KLM y e sindicatonan 
pa su trahadornan riba tera 
a keda para pa motibo di au- 
mento di salario, un miho 
balans entre bida y trabao, y 
un schema di retiro trempan. 
“E falta di propuesta concreto 
for di KLM riba e puntonan 
aki a causa un impasse du- 
rante e proceso di negocia- 
cion,” CNV a bisa. E sindica- 
to a duna KLM te cu ayera pa 
mehora su oferta of lo bin cu 
welga y otro accion laboral. 


E oferta nobo di KLM tin 
“suficiente punto di salida pa 
bin back na mesa mañan,” e 
sindicato a bisa. 


Anteriormente KLM a pro- 
pone un aumento di salario 
di 9% durante dos aña, cu po- 
sibilidad di un coreccion pa 
inflacion di hasta 2 porciento 
pa dia 1 di januari 2025. E 
sindicatonan tabata kier un 
aumento di 14.3 porciento 
pa compensa pa inflacion du- 
rante 2023 y compensacion 
automatico di prijs pa 2024. 

Hues a pidi 17 aña di prizon pa e prome persona acusa pa intento di 
golpi di Estado na Brazil 


(EFE) - Hues Alexandre 
de Moraes, relator di Cor- 
te Supremo di Brazil den 
e huicionan tocante e in- 
tento di golpi di Estado 8 
di januari di e aña aki, a 
pidi 17 aña di prizon pa e 
prome acusado pa purba 
tumba e gobierno di Luiz 
Inacio Lula da Silva. 
Cu basta pruebanan doc- 
umental, 
e 
magistrado 
a bisa cu “no tin duda” 
tocante 
e 
responsabili- 
dad di Aecio Lucio Costa 
Pereira, acusa di delitonan 
di asociacion ilicito, abo- 
licion violento di Estado 
democratico di derecho, 


golpi di Estado, dañonan 
califica y destruccion di 
patrimonio publico. 


E posicion di e hues ta referi 
na Costa Pereira solamente, 


e prome di e cuatro persona 
acusa cu Corte Supremo ta 
sinta den stoel. Tambe ta e 
prome di 1.390 persona cu ta 
bay responde penalmente pa 
e sucesonan di januari ulti- 


mo, atribui na un movemen- 
to golpista di ultra-derecha. 
Despues di esaki, e otro dies 
miembro di e tribunal max- 
imo mester duna nan con- 
testa. Responsabel pa e huicio 
contra tur e acusado di bula y 
causa dañonan den e sedenan 
di Presidencia, Parlamento y 
e mesun Corte Supremo. 
Den e protesta aki, cu de 
Moraes a considera como 
un “atake golpista” cu “odio 
iracional,” ta atribui na sigui- 
donan di ex-presidente Jair 
Bolsonaro cu no a acepta e 
victoria di Lula da Silva den 
eleccion di 2022, ken a asumi 
e poder ocho dia prome cu e 


sucesonan. 
Procuraduria General tambe 
a pronuncia pa e culpabilidad 
di Costa Pereira, comproba 
cu imagennan haya di cama- 
ranan di e edificionan publico 
ataca. Asina como tambe den 
videonan cu e mesun acusado 
a publica riba su rednan so- 
cial prome cu el a ser deteni 
na un Senado destrosa pa e 
golpistanan. 
E huicionan contra e otro 
1.390 acusado ta bay tuma 
luga di manera individual, e 
derecho di Brazil no ta con- 
templa e yamada di “respon- 
sabilidad colectivo.” 


Centenares di studiante a marcha pa stop e tiroteonan na nan scol na 
Colombia 


(AFP) - Cansa di e guera 
den nan zona, centenares 
di mucha y habitantenan a 
marcha diaranson ultimo 
pa exigi paz y derecho pa 
nan estudio na un scol di 
Colombia. 


E tironan a cuminsa dia 5 
di september den oranan di 
anochi pa enfrentamento en- 
tre disidentenan di antiguo 
guerrilla FARC y militarnan, 
cu a laga tras dos soldaat her- 
ido. Dia despues e maestro- 
nan a conta y a señala cu un 
stift 145 impacto di bala den e 
murayanan di scol, cu ta bisi- 


ña di un warda di polis. 
“Mi ta sinti hopi tristesa, mie- 
do y impotencia. Ta manera 
mi ta lagando mi mesun cas, 
mi soñonan, nan a daña e 
soño di 400 studiante” Sara 
Diaz di 14 aña ta bisa. 
E alumno di secundario ta- 
bata marcha hunto cu cente- 
nares di studiante, maestro- 
nan y mayornan di e scol Jose 
Maria Obando, na municipio 
Corinto, un poblacion rural 
na departamento del Cauca, 
ubica na dos ora di e ciudad 
di Cali. 
Sosteniendo 
banderanan 
blanco y borchinan cu men- 


sahenan di paz, studiantenan 
a haci un recorido di casi 30 
minuut. 


Den localidad aki, e ultimo 
luna a registra varios en- 
frentamento entre gruponan 


arma ilegal y forsa publico. 
Despues di e tiroteo haci un 
siman pasa e muchanan no 
por a bay scol back den e 
pueblo aki di casi 30.000 ha- 
bitante, cerca di e cordiyera 
Colombiano. 
Corinto ta sufri e destruccion 
di loke violencia ta causa, e 
rector di scol a sigura cu debi 
na enfrentamentonan nan a 
perde material y ekiponan 
manera TV, airco, bukinan y 
hasta stoelnan pa muchanan. 
“Nos a keda obliga di retira 
nos tur y bay na otro sede pa 
salvaguardia e bida di nan,” el 
a sigura. 


Comision Mexicano di Refugiadonan ta suspende solicitudnan di asilo 
na frontera sur 


(EFE) - Comision Mexi- 
cano cu ta yuda refugiad- 
onan (Comar) diaranson 
ultimo a suspende di for- 
ma indefini e solicitudnan 
di asilo na frontera sur di e 
pais, cu ta bibando un ola 
migratorio creciente cu a 
surpasa e peticionnan pa 
asilo. 


Di acuerdo cu personal di 
Comar na Tapachula, na 
limite di Mexico cu Guate- 
mala, e decision a bin debi 
na e saturacion di servicionan 
loke a causa un desorganisa- 
cion di un grupo di person- 
anan. 
Autoridadnan cu ta depende 
di Secretaria di Gobernacion 
(Segob), acompaña di un tra- 
ductor Haitiano, a anuncia cu 
nan lo ta bay atende mas per- 
sona te un nobo aviso. 
“Tabatin varios intento di 


purba yuda boso, pero debi 
na e mal organisacion di parti 
di boso no ta bay duna mas 
atencion te un nobo aviso, pa 
loke e informacion ta bay ta 


publica a traves di rednan so- 
cial ‘El Jaguar’”, manera un di 
e funcionario a comenta na e 
migrantenan na e luga. 
E situacion na frontera ta re- 


fleha e aumento di fluho mi- 
gratorio na Mexico despues 
di un caida na mei ultimo 
debi na eliminacion di Titulo 
42 di Merca, segun e presi- 


dente Andres Manuel Lopez 
Obrador a reconoce e luna 
pasa. 
Comar a ricibi un record di 
casi 75.000 solicitud di asilo 
den e prome semester di 
2023 y ta spera cera e aña cu 
un cifra di 150.000. 
E solicitantenan a keda para 
den rij diaranson ultimo pa 
asina nan no perde nan chens, 
aunke otronan a bay debi na 
incertidumbre. 
Jose Gutierrez, un migrante 
di Guatemala, a denuncia cu 
for di cuatro dia pasa nan ta 
wardando pa realisa nan pro- 
ceso di registro mientras tin 
muchanan cu hamber, solo, 
yobidanan y malesanan. 
E edificio na unda Comar ta 
atende e migrantenan a keda 
bao resguardo di Guardia 
Nacional (GN) y polis mu- 
nicipal. 

Puerto Rico: Pedro Pierluisi ta extende declaracion di emergencia door 
di infrastructura 


(ElNuevoDia) - Algun dia 
prome cu cumpli seis aña 
di e yegada di horcan Ma- 
ria na e isla, e gobernador 
Pedro Pierluisi a extende 
e declaracion di emergen- 
cia pa e infrastructura di 
Puerto Rico pa motibo di 
e dañonan causa pa e hor- 
can aki, ademas di Irma y 
Fiona y e teremotonan di 
2020, cu e meta di acelera 
e reconstruccion di e isla. 


E prome ehecutivo a duna 
continuidad na e situacion 
emergencia mediante e or- 


den ehecutivo OE-2023-24, 
firma dia 11 di september. E 
decreto inicial, sinembargo, 
data di maart di 2021 medi- 
ante e OE-2021-24, cu desde 
e tempo ey a wordo extendi 
otro cuater biaha: OE-2021- 
069, OE-2022-21, OE-2022- 
050 y OE-2023-003. 


Den e orden ehecutivo di 
dialuna ultimo, Pierluisi a 
destaca cu e extension ta nec- 
esario “pa logra e reconstruc- 
cion y haci posibel e uso cor- 
ecto di e fondonan obteni.” 
“Ta necesario agilisa e finan- 
ciamento y logra e emision 
pronto di recomendacion-, 
consulta-, permiso- y con- 


struccionnan di e proyec- 
tonan di infrastructura di 
caracter critico y urgente, cu 


e meta di atende e dañonan 
causa pa e desasternan natu- 
ral,” el a indica den e docu- 
mento. 


Ademas, ta inclui den e de- 
claracion di emergencia tur 
e infrastructura relaciona di- 
recta- of indirectamente cu e 
generacion, transmision, dis- 
tribucion y almacenamento 
di energia electrico, como 
tambe servicionan di ayudo 
relaciona cu e generacion di 
energia electrico na Puerto 
Rico,” el a agrega. 


Venezuela: Varios morto y herido den enfrentamento entre militar- y 
mineronan na e Parke Nacional Yapacana 


(ElNacional) - E asocia- 
cion civil Kape Kape a in- 
forma diaranson cu varios 
persona a muri y otronan 
a resulta herida den en- 
frentamentonan 
regis- 
tra entre funcionarionan 
militar y ciudadanonan cu 
ta practica mineria ilegal 
den e Parke Nacional Ya- 
pacana. 


E organisacion a señala cu te 
na e momentonan aki nan tin 
conocemento di por lo me- 
nos dos morto y cuater per- 
sona herida, sinembargo, no 
ta conoci e cifra exacto paso- 
bra ningun entidad oficial a 
papia di e tema ainda. 


“Solamente nos por a con- 
firma ariba rednan social y 
fuentenan periodistico dos 
di e victimanan, identifica 


manera Kenny Carvajal y 
Luis Miguel Higuera,” e aso- 
ciacion a indica ariba e plata- 
forma social X. 


Algun medio a señala cu e 
cifra lo ta di 10 morto y 17 
persona herida. E period- 
ista Carolina Azavache, di su 
banda, a señala cu, di manera 
no oficial, a bira conoci cu tin 
cuater civil cu a fayece y civil- 
y funcionarionan di e Polis 
Nacional Bolivariana herida. 


Por lo menos cuater di e 
personanan herida a wordo 
traslada pa e hospital di Puer- 
to Inirida, na e Departamento 
Del Guainia, Colombia, cual- 
nan a wordo identifica mane- 
ra Carlos Gomez Gonzalez, 
Eduardo Parenzuela, Dimas 
Gerardo y Carlos Cortez. 


“E secretaria di Salud y Se- 
guridad Social Departamen- 
tal di Gauinia, Lucero Lopez 
Medina, a emiti un alerta 
geel mirando e hechonan cu 
a sucede na Yapacan y cu por 
nifica un migracion masivo 
di personanan pa e poblacion 
ey Colombiano,” Azavache a 
informa. 


E enfrentamento a tuma luga 
specificamente na e mina Ca- 
cique, despues cu funciona- 
rionan militar, den obedien- 
cia na e Operacion Autana, a 
purba di desaloha e minero- 
nan cu ta nenga di sali for di e 
area protegi aki. 


Ta spera cu un comision di 


e Cuerpo de Investigacion 
Cientifico, Penal y Criminal- 
istico y un fiscal di e Ministe- 
rio Publico presenta na Parke 
Nacional Yapacana pa inicia 
un investigacion formal. 


“Mester caba cu e mineria 
ilegal dentro di e marco di e 
derechonan humano. Ma- 
sacrenan manera esaki no tin 
ningun sentido,” e represent- 
ante di e organisacion SOS 
Orinoco, Cristina Burelli, a 
señala den declaracionnan pa 
Radio Fe y Alegria. 


El a destaca cu a pesar cu e 
Parke Nacional Yapacana ta 
un zona protegi pa e Estado 
Venezolano, den su teritorio 
ta practica mineria ilegal debi 
na e presencia den e teranan 
aki di mineralnan manera 
oro, diamante y coltan. 


Venezuela: Avior Airlines lo ofrece vuelonan entre Caracas y Corsou 
desde 4 di october 


(ElNacional) - E aerolinea 
Avior Airlines a informa 
cu e lo ofrece vuelonan 
entre Caracas y e isla di 
Corsou cuminsando dia 4 
di october. 


E frecuencia di e vuelonan 
lo ta dos biaha pa siman, riba 
diaranson 
y 
diadomingo, 
y e ticketnan tin un costo 
minimo di 270 dollar, segun 
informacion publica ariba e 
website di e compania. 


E pasaheronan lo por biaha 
cu un maleta di man di ocho 
kilo y cu un maleta di te cu 23 
kilo. Y si nan ta desea cambia 
e fecha di e ticket despues cu 
nan a cumpra esaki, nan mes- 
ter paga 100 dollar adicional. 


E salida desde Caracas lo ta pa 
10or di mainta y e yegada na 
Corsou lo ta 10:45 di mainta. 
Mientras cu e salida for di e 
isla Caribense lo ta 12:30 di 
merdia y e vuelo lo yega Ven- 
ezuela pa 1:15 di atardi. 


Marco Laal, director di e Ofi- 
cina di Turismo di Corsou pa 
Venezuela, a anuncia e siman 
aki cu lo aumenta e oferta di 
vuelonan entre Venezuela y 
e isla cu e reactivacion di Al- 
batros cuminsando dia 18 di 
september y e incorporacion 
di Rutaca y dos aerolinea di 
Corsou. 
Leal a realisa un gira na es- 
tado Falcon, unda el a reuni 
cu empresario-, productor- y 
exportadonan cu e meta di 


fortalece e intercambio bilat- 
eral entre e dos paisnan. 
“Nos ta reafirma e compro- 


miso di Corsou cu estado 
Falcon y cu Venezuela, bay- 
endo mas ley di e tema turis- 


tico pa impulsa e intercambio 
bilateral entre e dos paisnan,” 
Leal a destaca. 

Ta gradici tur hende cu a participa den e prome BAN CAYA 2023 


un exito total 


Despues di un par di luna 
di 
preparacion, 
CEDE 
ARUBA diadomingo 10 
di September huntu cu 
IBiSA, Centro di Bario 
Noord, team di bolun- 
tarionan y Kerekentenchi 
party Xplotion a presenta 
BAN CAYA. 


Un total di 40 organisacion 
tanto deportivo como social, 
cultural y di salud a duna in- 
formacion y demostracion di 
kico nan tin pa ofrece. CEDE 
ARUBA hunto cu IBiSA a 
percura pa detayenan specifi- 
co pa haci famianan contento 
ya for di 3 or di atardi. 


E actividadnan tabata varios, 
pensa riba bicicleta, Hot- 
wheels, skateboarding, Im- 
San, Rode Kruis, Bus di 


Salud, 
Brandweer, 
Santa 
Rosa, 131, FADA, Scouting 
Aruba ( Noord), Hammer- 
sharks baseball y mucho mas. 
Caya Frans Figaroa, e park- 
inglot dilanti e compleho y 
full rond tabata yena cu ac- 
tividad. Tabatin kids’ corner 
cu seccionnan di pintamento 
di cara, dino jump, show di 
baile pierewietje, Rosea Cul- 
tural, y varios artistanan di e 
bario di Noord. 


CEDE ARUBA ta gradici 
FFD su managing team pa 
nan contribucion inmenso, 
tambe na gruponan di bo- 
luntario cu for di 12 or di 
merdia a traha duru pa pone 
mesa, stul y numbernan riba 
e tentnan y despues anochi pa 
ruim op. Tabatin un grupo di 
boluntario riba bais, Biking 


squad Aruba cu tabata core 
riba e ruta pa sigura cu tur 
cos ta cana bon. Hopi danki 
na nan tur pa e bon trabou. 


Durante e atardi aki a entrega 
dos premio, uno di skatepark 
foundation recreational ken- 
denan por medio di nan six- 
tytree brand a traha un skate 
board cu e logo CAYA special 
pa e evento. Aki e hoben Lisa 
Croes kende a participa den e 
evento a gana e skateboard. E 
otro premio a bay pa e gana- 
dor di e competencia di Ho- 
tWheels cu ta e hoben Ethan 
Winklaar y el a gana su trofeo. 


Parti paden di stadion a tuma 
lugar competencia den fut- 
bol U7. Resultado ta na 3er 
lugar sv Bubali, 2ndo lugar 
sv Nacional y e ganadornan 


di BAN CAYA SOCCER a 
keda sv Riverplate. Pabien 
na tur cu a participa den e 
diferente competencianan cu 
tabata tin. Ta e team di River- 
plate hunto cu Minister Endy 
Croes a inaugura e WAW 
mobile, un otro proyecto 
nobo entre CEDE ARUBA y 
IBiSA, na unda lo trece activ- 
idad di deporte y movecion 
pa mucha y hoben den bari- 
onan di FCCA. 


Den nutricion y movecion 
tambe tabata tin diferente 
fundacion, masahista, nutri- 
cionista 
Ta wordo calcula un 2000 
hende a bin disfruta di e at- 


ardi aki. Cu musica di Qual- 
ity Brass nos reina infantil di 
carnaval 2023 Ziah Amalia 
huntu cu reina infantil di 
Noord 2024 Xeena Dijkhoff 
acompaña pa Prins y Pancho 
Infantil y Pancho Hubenil 
di Carnaval 2023 a clausura 
e evento exitoso aki y a pasa 
riba e ruta di BAN CAYA 
y aki tur hende por a join e 
parada te riba e parkinglot di 
Frans Figaroa. 


CEDE ARUBA ta gradici tur 
partners y tur medio di co- 
municacion cu a yuda den e 
projecto aki y tambe na tur 
fundacion of organisacion un 
biaha mas. Masha danki! 

Banco di Caribe ta yama bon bini na 4 stagiaires di Colegio E.P.I. 


Recientemente Banco di 
Caribe a yama bon bini 
na 4 stagiaires di Colegio 
E.P.I. E studiantenan aki 
ta den nan tercer aña. Nan 
lo sera conoci cu mundo 
financiero den forma di 
un periodo di pratica na 
Banco di Caribe. 


Julissa 
Bouwman 
(Com- 
merciële 
Dienstverlening), 
Tanesha Gill (Financiële Ad- 
ministratie), Egor Wernet 
(Commerciële Dienstverlen- 
ing) y Luis Croes (Financiële 
Administratie) ta pone nan 
conocemento den practica 
te cu dia 13 di october 2023. 


Durante e simannan aki nan 
lo pasa diferente departa- 
mento p’asina nan por exper- 
encia kico ta nifica pa traha na 
un banco. 


Banco di Caribe ta encurasha 
tur otro empresa pa tambe 
duna un oportunidad na nos 
studiantenan pa por core 
stage cerca nan. Asina hunto, 
nos por duna nan un mihor 
preparacion pa e mercado 
laboral. 
Riba e imagennan por mira 


director di Banco di Caribe, 
Sr. Elvin Maduro, director 
Bedrijfsvoering di Colegio 
E.P.I. Sra. Ankie Danker, de- 
caan di Colegio E.P.I. Unit 
Economia Sra. Juliette Hofti- 
jzer, director di Banco di 
Caribe Sr. Giovanni Croes, 
HR di Banco di Caribe Sra. 
Sharine Hart, Sr. Corporate 
Account Manager di Banco 
di Caribe Sr. Jorge Yarzagaray 
hunto cu Luis Croes, Tane- 
sha Gill, Julissa Bouwman y 
Egor Wernet. 


Universidad di Aruba ta celebra su di 35 aniversario 


Diabierna mainta, Min- 
ister di Enseñansa y De- 
porte Endy Croes hunto 
cu Su Excelencia Gober- 
nador di Aruba Alfonso 
Boekhoudt, Prome Min- 
ister Evelyn Wever-Croes, 
colega 
Minister 
Ursell 
Arends, colega Minister 
Rocco Tjon, Presidente 
di Parlamento mr. Edgard 
Vrolijk y Parlamentario 
Ricky Hoek tabata pre- 
sente na e apertura di aña 
academico 2023 - 2024 di 
Universidad di Aruba. 


Ademas di esaki, Univer- 
sidad di Aruba ta celebrando 
su di 35 aniversario. Tambe 
presente na e ocasion aki ta- 
bata rector di Universidad 
di Curaçao, Universidad di 
Sint-Maarten y demas invita- 
donan. Rector Viola Heutger 


ta gradici Gobierno di Aruba 
pa aporta den enseñansa di 
Aruba. A funda Universidad 
di Aruba na aña 1988 y desde 
e tempo ey, a sigui crece cu 
mas facultad y mas programa. 
Awendia, 
Universidad 
di 
Aruba ta conta cu 1565 grad- 


uado. E mandatario di Ense- 
ñansa ta felicita e rector Viola 
Heutger, College van Cura- 
toren y henter e staf di Uni- 
versidad di Aruba cu a cumpli 
35 aña di existencia y ta desea 
tur studiante y docente un 
aña academico exitoso. 

Accidente pa falta di preferencia na Santa Cruz 


Diaranson merdia a dren- 
ta informe di un acciden- 
te na e crusada banda di 
Cede di M.E.P. na Santa 
Cruz, mesora a dirigi un 
patruya na e sitio. 


Na yegada di e patruya a bin 
compronde cu aki ta trata 
di un accidente pa falta di 
preferencia unda un Nissan 
March a sali for di pabao sin 


a duna preferencia na e Kia 
bayendo zuid. E impacto ta- 
bata basta fuerte pero afortu- 


nadamente ningun hende a 
resulta herida. 


Chauffeur a sali dilanti pick-up riba E.J. “Watty” Vos blvd 


Diaranson 
mainta 
a 
drenta informe di un ac- 
cidente cu hende herida 
pariba di e rotonde banda 
di Acero riba E.J.”Watty” 
Vos blvd, mesora a dirigi 
tanto polis como ambu- 
lance na e sitio. 


Na yegada di e patruya a bin 
compronde cu aki ta trata 
di un accidente unda cu e 
chauffeur di un Honda Fit a 
bay subi e caminda net ora 
un pick-up tabata bini for di 
pariba y nan a dal den otro 
unda e pick-up a bay keda 
dwars riba e caminda y cu 
e chauffeur di e Honda Fit 
herida. Na yegada di e am- 
bulance nan a atende e vic- 
tima y a transporte pa hos- 
pital. 


Na Papilon un primo a 
menasa su mesun prima cu 
morto 


Diaranson atardi a drenta 
informe di un problema 
di famia na un cas na Pap- 
ilon, mesora a dirigi un 
patruya na e sitio. 


Na yegada di e patruya a bin 


compronde cu aki ta trata di 
un caso unda un primo a me- 
nasa su mesun prima. Polis 
a indica e prima e camind- 
anan pa cana y bay recherche 
entrega keho di menasa cu 
morto! 


Pa di 5 biaha e mesun adicto ambulante di 
fam H. ta kibra drenta horta na Chill Cafe 


Diaranson mainta durante 
patruya 
na 
Liniar 
Park 
polisnan a ser para pa un 
dama cu a indica na nan 
cu posiblemente nan lo ta 
hortando den Chill Cafe, 
mesora e polisnan a baha 
check y a ripara cu e rolluik 
banda pabao di e lugar ta hisa 
y wanta cu un jack di auto. 


Como cu no a enkontra 
ningun hende den e lugar 
nan a sigui cu nan patruya. 
Un rato despues e propietaria 


a presenta y a yama bisa cu 
ladronnan a drenta horta 
na su luga. Na yegada di e 


patruya e dama a declara cu 
e ladronnan cual ta 2 a forsa 
e rolluik pa a drenta paden 


horta laptop y varios boter di 
bebida. Ademas indica cu riba 
e grabacion di e camaranan 
di siguridad a capta e mesun 
ladron cu pa di 5 biaha a kibra 
drenta horta na su luga. 


E departamento tecnico y 
forensyco a presenta pa asina 
colecta tur evidencia cual por 
encrimina e ladronnan. 

2 Venezolano a horta 2 waverunner di 
Delphiwatersports 


Diahuebs merdia a drenta 
informe di cu tin un em- 
pleado di un watersports 
na Eagle ta tras di 2 wave- 
runner cu a ser horta rum- 
bo pariba, mesora a activa 
patruyanan como tambe 
polis maritimo y personal 
di strandpolitie pa e caso 
aki. 


Polis a bin compronde cu 2 
Venezolano a presenta eynan 
cu slof na pia y jeans bisti y 
a subi 2 waverunner y nan a 
bay cu esakinan sin paga. E 
empleado a bisti un vest y a 
bay nan tras. Den promer 
instante a kere cu nan a bay 


direccion pariba pero no ta 
asina nan a bay direccion 
zuid radarkamer a capta nan 


7 miya casi drenta awa terito- 
rial Venezolano. Recherche a 
bay na Delphi Watersports pa 


Adicto ambulante drumi 
dilanti porta di Casino- 
Wezen a stroba empledonan 
drenta 


Diahuebs mainta a dren- 
ta informe di cu tin un 
adicto ambulante drumi 
dilanti porta di Casino- 
wezen. 


E empleadonan tabatin mie- 


do cu si nan lant’e e lo por 
ataca nan p’esey a avisa polis, 
mesora a dirigi un patruya 
na e sitio. Na yegada di e 
patruya nan a lanta e adicto 
y esaki pacificamente a ban- 
dona e sitio. 


Chauffeur burachi cansa na soño tras di 
stuur para na crusada na Turibana 


Diahuebs 
madruga 
a 
drenta informe cu lo tin 
un auto Kia preto para na 
un crusada cu luz cendi y 
chauffeur drumi, mesora 
a dirigi un patruya na e 
sitio. 


Na yegada di e patruya a bin 
enkontra cu e vehiculo para 
na e crusada cla pa sali subi 
e caminda principal. Polis a 
nota e chauffeur drumi y a 
lant’e f’ey soño e chauffeur a 
declara cu e ta bebi y cansa y 


lo kier a bay su cas pero e no 
por a stuur mas. 


Pa su sinceridad y conducta 
polis a djis dun’e un rijverbod 
hala su auto y dun’e un lift pa 
su cas na Alto Vista. 


Chauffeur no a regula su 
velocidad ni a mantene 
distancia a bay dal tras di 
otro auto 


Diahuebs mainta a drenta 
informe di un accidente 
na Sero Patrishi, mesora a 
dirigi un patruya na e si- 
tio. 


Na yegada di e patruya a bin 
compronde cu aki ta trata di 


un accidente unda e chauf- 
feur di un Nissan Cube no 
a regula su velocidad ni a 
mantene distancia a bay dal 
tras di un Kia s.u.v. Afortu- 
nadamente ningun hende a 
resulta herida. 


tuma dato di locual a pasa. 
Pues aki ta trata di ladroni- 
cia di 2 waverunner unda 2 


Venezolano a bay cu esaki- 
nan. Polis a confisca 2 paar di 
slof cu nan a laga atras. 


ciencia & tecnologia 
a16 


Diabierna 15 September 2023 
Agencia Frances ta alega cu iPhone 12 ta emiti demasiado radiacion y 
mester kite for di mercado 


(AP) 
- 
Reguladornan 
Frances a ordena Apple 
stop e benta di iPhone 12 
bisando cu esaki ta emiti 
nivelnan di radiacion elec- 
tromagnetico cu ta riba e 
standard di e Union Eu- 
ropeo pa loke ta trata ex- 
posicion na esaki. E com- 
pania a nenga esaki y a bisa 
cu e dispositivo ta cumpli 
cu e regulacionnan. 


E agencia di gobierno Fran- 
ces cu ta maneha frecuenci- 
anan di comunicacion wire- 
less a duna e ordo despues cu 
iPhone 12 a fracasa den 1 di 2 
tipo di test pa olanan electro- 
magnetico cu e curpa ta capaz 
di absorbe. Te ainda no ta cla 
dicon e dispositivo cu a keda 
lansa den aña 2020 no a pasa 
e agencia su ultimo ronda di 
test ni tampoco dicon ta sola- 
mente e model aki no a pasa 
e test. 


Francia su minister encarga 
cu areanan digital a bisa cu e 
iPhone 12 su nivelnan di ra- 
diacion ta sigui hopi mas abao 
cu e nivelnan cu estudionan 
cientifico ta considera dañino 
pa usuarionan y cu e agencia 
mes ta admiti tambe cu su 


testnan no ta refleha un uso 
tipico di e dispositivo. Na- 
tional Frequency Agency a 
emiti e yamado riba diamars 
na Apple pa “implementa tur 
e maneranan disponibel pa 
rapidamente drecha esaki” 
den e celularnan cu ya caba 
ta den uso y a bisa cu nan lo 
monitor e actualisacionnan. 
Si nan no traha, “Apple lo 
mester retira e producto for 
di mercado.” 


E agencia recientemente a 
test 141 celular y a haya cu ora 
iPhone 12 ta den man of den 
saco, su nivel di absorcion di 
energia electromagnetico ta 
5.74 watts per kilogram, cual 
ta mas halto cu e standard di e 
Union Europeo di 4 watt per 
kilogram. E celular si a pasa 
un test separa di nivelnan di 
radacion pa dispositivonan cu 
ta den un jacket of tas, e agen- 
cia a informa. 


Limitenan pa cu radiacion 
ta stipula “hopi mas abao cu 
e nivel unda dano por tuma 
luga,” y pa motibo aki un 
nivel un poco mas halto cu e 
limite stipula ta “tiki probabel 
di tin cualkier consecuencia 
di salud,” Malcolm Sperrin, 


director di fisica medico na 
U.K Royal Berkshire Hospi- 
tal Group a comenta. Usuari- 
onan di iPhone 12 mester por 
descarga un actualisacion cu 
ta preveni cu e exposicion di 
radiacion ta surpasa e limite 
segun Sperrin. 


No ta completamente cla di- 
con e model aki en particular 


tin e nivel mas halto di radia- 
cion pero esaki “por ta a causa 
di e etapa inicial di e telefon 
unda e ta ‘buscando’ pa un 
senal sea ora di ricibi of trans- 
miti,” el a splica. Apple a bisa 
cu e iPhone 12 a ser certifica 
pa varios curpa internacional 
y ta cumpli cu tur e regula- 
cionnan aplicabel ademas di 
e standardnan pa radiacion 


rond di mundo. E compa- 
nia di tecnologia Mericano a 
bisa cu ya caba nan a provee e 
agencia Frances cu varios re- 
sultado di laboratorio ehecuta 
ambos pa e compania y tercer 
partidonan cu ta comproba 
cu e celular ta den cumpli- 
mento.” 


Merca ta bisa cu Elon Musk no mester ta immuun na testigua tocante ex 
Twitter 


(AP) - Gobierno Merica- 
no ta bisa cu peticion di ex 
Twitter pa termina e eval- 
uacion di su practicanan 
pa cu privacidad di data y 
siguridad “no tin merito” 
y cu e doño actual Elon 
Musk no mester ta im- 
muun di testigua tocante 
e compania mirando cu e 
tin “experiencia y conoce- 
mento persona” di e con- 
ducta cu ta bao investiga- 
cion. 


Esaki ta inclui decisionnan cu 
el a haci desde cu el a adkiri e 


compania, incluyendo retiro- 
nan en masse, lansamento di 
productonan repentino y un 
“ambiente caotico” cu por 
ta den violacion di un orden 
gubernamental unda ta limita 
su practicanan di siguridad y 
privacidad. 


E compania awo yama X 
Corp. a entrega un mocion 
den juli pa un orden di pro- 
teccion cu ta preveni Musk di 
testigua tocante e compania 
y pa alivio di e orden di con- 
sentimento di ana 2022 cu 
Federal Trade Commission. 


Den un documento dialuna 
di parrti di FTC, Departa- 
mento di Husticia Mericano 
a bisa cu den busca manera di 
termina FTC su ordo, X sol- 
amente ta “kehando cu FTC 
a haci demasiado pregunta 
despues cu Musk a adkiri e 
compania.” 


Sinembargo FTC tabata ha- 
ciendo pregunta, segun e 
documento, a causa di “cam- 
bionan 
radical 
repentino 
den e compania” despues cu 
Musk a adkiri esaki. Dentro 


di simannan, mita di Twitter 
su empleadonan a ser retira of 
a kita for di trabao, “incluy- 
endo ehecutivonan clave den 
rolnan di cumplimento, pri- 
vacidad y siguridad di data.” 
Tambe tabatin “mal func- 
ionamento di productonan, 
blackout masivo di e website 
y problemanan cu acceso 
na control di data,” segun e 
documento. Esaki a causa cu 
FTC tabatin “tur rason pa 
busca informacion” tocante 
e compania su cumplimento 
pa cu e ordo. FTC tin varios 


ana ta vigila e compania desde 
cu Twitter a keda di acuerdo 
na un ordo di consentimento 
den aña 2011 unda a alega 
fayonan serio den siguridad 
di data. Sinembargo e agen- 
cia su preocupacionnan a au- 
menta grandemente despues 
cu Elon Musk a adkiri e com- 
pania. 


Representantenan di X no 
a responde inmediatamente 
na un mensahe pidiendo co- 
mentario. 

Patrick Henriquez campeon Biyar 60 Plus Bola 8 


Diasabra ultimo, 9 di sep- 
tember, e desenlace final 
dje prestigioso copa di bi- 
yar bola 8 pa 60 plus, titula 
“Jani Brokke Memorial 
Tournament”, a tuma luga 
n’e palacio di biyar na Tan- 
ki Leendert. Un desenlace 
cu mester bisa a bay n’un 
forma dramatico, espec- 
tacular, y sensacional! 


Na cuminsamento di anochi 
tabata falta ainda pa pone al- 
gun “puntjes op de i” prome 
cu e gran final mes por a cum- 
insa. Den loser’s round, dos 
legendario, Edwin “Kwek” 
Chirino y Buchi Briezen, 
ta topa otro, caminda Buchi 
a ripara cu su tanki di gaso- 
lin marca “di nos e ta” tabata 
falta net algun galon mas, y 
Kwek ta probecha pa pasa p’e 
siguiente rondo. Siguiente- 
mente, Kwek Chirino ta topa 
cu nada menos otro djaca di 
caña, “Sneaky” Sheik Orman 
kende a caba di manda sub- 


campeon 2022, Junini Quant, 
cas. Kwek ta demostra caliber 
legendario y ta manda Sheik 
bek p’e santo di Sahara. 


Den winner’s round, Patrick 
Henriquez ta sinta warda 
comodamente riba ken e 
lo mester enfrenta den fi- 


nal, Kwek Chirino of Gino 
“Beton” Geerman. Den un 
wega sumamente emocio- 
nante, Kwek Chirino ta haci 
un “slippertje” net na mal 
momento riba e bola 8! Pu- 
blico a bay laira c’un grito di 
“no puede ser”! Gino mes no 
por kere, pero ya, esey ta haci 


biyar e deporte mas cruel na 
mundo. C’un bon tiro, Gino 
ta sink bola 8 y duna Kwek su 
ontslagbrief op staandr voet! 


Ban p’e gran final entre Gino 
“Concret” Geerman versus 
Patrick “The Silent Killer” 
Henriquez! Den un forma 
convincente, 
Gino 
Geer- 
man ta pika 1-0 dilanti, pero 
locual a bin despues ni na 
Hollywood nan por a pensa. 
E palacio di biyar ta bira keto 
keto, y leu leu bo ta tende un 
fluistermento “sssst … ssst… 
Capoti … e ta bay dun’e Ca- 
poti”. Patrick Henriquez den 
un Zen Zone total ta pasa 
Gino Geerman un Capoti. 
Ban p’e rack decisivo! Aki 
no a dura mucho cu e luga a 
bolbe cay den un silencio di 
incredibilidad y e murmuro- 
nan “ssssst! Di dos capoti… e 
ta bay dun’e un capoti mas!” 
A cuminsa zweef rond “in de 
wandelgangen”! Boedoem! E 
bola 8 ta sink y Gino y ful pu- 


blico no por kere … Patrick 
Henriquez ta pasa legendario 
Gino Geerman, campeon 
2022, dos Capoti tras di otro! 
Na un forma convincente, 
Patrick ta demostra ta paki- 
co nan ta yam’e “The Silent 
Killer”! Un tremendo y espe- 
ctacular final p’e prestigioso 
torneo “Jani Brokke Memo- 
rial 2023” biyar bola 8 pa 60 
plussers. Ora a puntra Patrick 
ta con e por a logra un hasaña 
asina bou e presion enorme 
ey, el a contesta cu pa basta 
tempo el a siña hala rosea 
mescos c’un Cabayero Jedi 
di Star Wars, y cu tambe e ta 
bezig ta siñando con pa uza 
“The Fo 
rce” ora e posicion dje bola- 
nan mester “schuif” un tiki 


… Shonnan, keda pendien- 
te, otro aña ta bay tin “carni 
nobo” den e grupo di 60 plus! 
Un danki grandi na e organ- 
isador Movemento ta Bida, y 
te otro aña. 


Sergio Pérez a bisa cu el a ricibi disculpa personal di hefe di Red Bull pa 
comentario tocante su herencia 


(AP) — Sergio Pérez a 
bisa ayera cu el a ricibi un 
disculpa personal for di 
hefe di Red Bull, Helmut 
Marko a haci sugeriendo 
cu mester culpa su heren- 
cia pa su resultadonan in- 
consistente riba pista. 


Den comentarionan siman 
pasa riba un canal Austriaco, 
ServusTV cu ta parti di grupo 
Red Bull, Marko a describi 
Perez como “Sur Americano” 
y a indica cu esaki por splica 
su falta di enfoke of consis- 
tencia. Perez ta di Mexico, cu 
ta den Nort America. 
Marko a duna un disculpa 


publico diabierna a traves di 
ServusTV pa loke el a yama 
su “comentario ofensivo” y a 
bisa cu tabata fout pa vincula 
e resultadonan di Perez na su 
herencia cultural. Como con- 
sehero di motorsport pa Red 
Bull, ex-piloto di F1, Marko 
ta un presencia influyente na 
Red Bull y nan di dos team, 
AlphaTauri. 


“Mi a ricibi un disculpa di 
dje, un disculpa directo, cu 
pa mi tabata lo mas impor- 
tante,” Perez a bisa canal Bri- 
tanico, Sky Sports, prome cu 


e Grand Prix na Singapore e 
weekend aki. “Mi conoc’e y 
mi sa cu e no kiermen e di e 
manera ey tambe. Pa mi esey 
ta lo importante. Ora bo tin 
un relacion personal cu un 
persona,mi ta kere, ta un sen- 
timento cu bo mester tin y 
pa mi esey ta lo mas impor- 
tante.” 


Perez a agrega cu awo e kier 
enfoca riba competi. E ta na 
di dos lugar den clasificacion 
di piloto tras di su compañero 
di team, Max Verstappen. 


Team Spaño di futbol femenino ainda den revuelta un dia prome cu coach 
nobo nombra su team pa Nations League 


(AP) — Un dia prome cu 
coach nobo di team fe- 
menino di futbol Spaño 
anuncia su prome team, 
e hungadornan cu a gana 
Mundial Femenino ainda 
mester bisa si nan ta cla pa 
bin back na e team despu- 
es di a rebeldia contra e 
ex-presidente desprestigia 
di nan federacion. 


Team femenino Spaño ta- 
batin tiki chens pa celebra 
nan logro di mas grandi den 
futbol pasobra Luis Rubiales 
a causa indignacion na mo- 
mento cu el a sunchi hunga- 


dor Jenni Hermoso riba su 
lip sin su permiso na e cer- 
emonia di premio luna pasa 
na Sydney. 


E 23 hungador, ademas di 
mas cu 50 otro, a responde 
na su rechaso pa retira den 
e dianan despues di e sunchi 
door di anuncia cu nan no lo 
hunga pa nan nacion atrobe 
te ora cu e federacion haci 
reformanan profundo y haya 
un liderazgo nobo. 


Desde e tempo ey, e federa- 
cion ta den revolucion. Cu- 
erpo gobernante di futbol 
FIFA a suspende Rubiales, y 
despues su reemplaso interi- 
no a duna retiro na coach di 
team nacional femenino cu 


tabata impopular cu su hun- 
gadornan, y Rubiales mes 
eventualmente a renuncia 
bao presion inmenso. 
Hopi tabata spera cu e retiro 
di coach Jorge Vilda y e salida 
di Rubiales lo habri caminda 
pa e hungadornan bolbe. 
Pero te awo, cu oranan acer- 
cando pa e anuncio di e team, 
lo miho cu e federacion por 
bisa ta cu e combersacionnan 
ainda ta andando. 


No ta conoci si e hungador- 
nan kier mas cambio den 
personal como tambe me- 
horacionnan material. 

Mocion di fraccion di AVP: 
Institui Sociaal Cultureel Planbureau Aruba banda di CAFT 


“Ban percura pa Hulanda 
tambe mira e necesidad di 
nos pensionadonan, mira 
e necesidad di esnan di 
menos recurso den e pais 
aki, mira e necesidad di e 
inversionistanan di e pais 
aki pa crece y ki oportuni- 
dad nos por duna nan pa 
crece,” e lider di Fracion 
di AVP, mr. Mike Eman a 
expresa den presentacion 
di e mocion pa yega na un 
Sociaal Cultureel Planbu- 
reau Aruba hunto cu Hu- 
landa. 


“A yega e momento pa nos 
por habri combersacion cu 
Hulanda, no riba RAFT of 
CAFT, pasobra esey ta gepas- 
eert station, en realidad nos 
tabata tin un LAFT caba ta 
Gabinete Wever-Croes a bay 
torno na dje”, Eman a indica. 
Supervision financiero kier 
men cu Aruba tin control 
riba su presupuesto, basa riba 
norma cu ta controla door di 
CFT. CAFT tabatin su base 
legal cu Aruba mes a traha 


na 2015. Gabinete Wever- 
Croes II a bay torno na dje y 
esey a pone Hulanda awo ta 
desconfia y kier hinc’e den 
un RAFT. 
Eman: “Nos por discuti 
henter dia riba e tema ey, 
pero señora Evelyn Wever- 
Croes ya a firma pa esey y nos 
ta mira den tur e cartanan cu 
Aruba no tin mucho posicion 
pa negocia paso Hulanda tin 


un desconfiansa hopi grandi.” 
Hulanda ta na bispo di elec- 
cion cu partidonan cu dife- 
rente perspectiva riba e isla 
y pa Aruba ta importante pa 
gara e momento aki pa mira 
si, banda di atencion pa pre- 
supuesto di pais Aruba, habri 
un combersacion tambe riba 
e situacion social economico 
di nos hendenan. Eman a en- 
foca. 


P’esey fraccion di AVP a pre- 
senta un nocion cu ta pidi pa 
instalacion di un Sociaal Cul- 
tureel Planbureau mescos cu 
Hulanda tambe tin. Sociaal 
Cultureel Planbureau no ta 
mira unicamente cifranan di 
finanzas, pero ta mir’e den 
contexto di un desaroyo so- 
cial economico caminda cada 
posicion di e ciudadano pa 
nan calidad di bida ta den 
contexto. Asina ta bay midi 
efecto di cada medida; no djis 
cuanto placa e ta trece den 
presupuesto, pero kico e im- 
pacto ta riba nos Pueblo. 
Si ta corta den AZV, kico e 
efecto ta riba salud? Si ta subi 
schoolgeld, kico e efecto ta 
riba e enseñansa di muchan- 
an di menos recurso? Si ta 
aumenta e cost of doing busi- 
ness, kico e kiermen pa in- 
versionista? Nos por a mira 
cu hopi aña Hulanda no a 
realisa e pobresa cu tabata 
tin na Boneiro of no a duna 
atencion na esaki, a pesar cu 
desde 2010 Hulanda ta core- 
sponsabel pa e Pueblo di Bo- 


neiro. Ta te ora cu rapportnan 
a cuminsa sali di Ombuds- 
man di Hulanda y di Sociaal 
Culreel Planbureau y Unicef 
di United Nations ariba po- 
bresa na Boneiro y situacion 
alarmante di muchanan e ora 
ey Hulanda a cuminsa mira e 
aspecto socio economico di 
Boneiro. “P’esey nos ta kere 
cu un Sociaal Cultureel Plan- 
bureau ta necesario banda di 
CAFT”, mr. Mike Eman ta 
accentua. 
“Cu e mocion aki pa institui 
hunto cu Hulanda un So- 
ciaal Cultureel Planbureau 
fraccion di AVP kier pone e 
“bigger picture” visibel pa 
Hulanda tambe. E momento 
ta awo, Hulanda tin eleccion, 
partidonan cu diferente pens- 
amento mustrando interes pa 
nos islanan. Nos ta kere cu 
nos tin cu gara e momento 
aki cu e vision cu fraccion 
di AVP a presenta awe den 
e mocion,” Eman a clausa 
bisando. 


Otmar Oduber: 
Gobierno mester sigui impulsa construccion di edificionan vertical pa 
vivienda 
no tin tereno suficiente pa sigui otorga y mester bay halto 


No ta di awo, pero ya caba 
pa hopi aña ta conoci cu 
no tin suficiente tereno 
pa por sigui traha casnan 
horizontal. No tin tereno 
pa sigui cumpli cu e de- 
manda cu tin pa traha cas- 
nan individual riba tere- 
nonan erfpacht y pa esnan 
cu kier traha nan cas riba 
un tereno eigendom tam- 
be ta birando mas dificil y 
sigur mas caro. 


No ta keda otro cu cuminsa 
conscientisa comunidad cu 
mester 
construi 
bayendo 
halto. E proyecto di “Car- 
ribean Town” ta Bushiri ta 
un bon ehempel di esaki. “Mi 
tawata tin e honor di cuminsa 
e henter e proceso di destaho 
publico unda a inicia den aña 
2018 e maneho di otorga tere- 
no erfpacht pa construccion 
di edificionan residencial pa 
nos propio hendenan. Esaki 
tawata un necesidad miran- 
do e cantidad di peticionnan 
nan cu ainda tawata tin aden 


na DIP pendiente”, asina 
ex minister Otmar Oduber 
a duna di conoce. E tempo 
ey a logra haal in e atraso di 
peticion nan cu tawata data di 
añanan 1994 pa 2012, pero ya 
caba tawata conoci cu mes- 
ter bin un cambio di cultura, 
unda lo mester a cuminsa 
construi edificionan bay hal- 
to pa asina por cumpli cu e 
demanda ainda atrasa fo’i aña 
2013 pa 2020 y futuro. “Awe 
nos ta 4 aña mas leu y lam- 
entablemente no ta mira nada 
mas pasando pa logra cumpli 
cu e demanda aki di tereno 
y vivienda pa nos hendenan. 
DIP ta paralisa, den coma, y 
mientrastanto atrobe nos ta 
bay mas atrasa ainda den peti- 
cion nan cu 4 aña mas, despu- 
es di tawata riba un hopi bon 
caminda”. A laga fo’i aña 
2019 un cantidad di “inbrei- 
dingsplannen” cla pa wordo 
ehecuta den “verkaveling- 
splannen” pa por a sigui cu 
otorgamento di terenonan, 
mientras a traha e tempo ey 


riba diferente proyectonan 
similar na “Carribean Town” 
na Bushiri, unda gobierno lo 
a otorga tereno erfpacht na 
empresanan provee pa con- 
struccion di edificionan pa 
vivienda cu un criterio mod- 
erno “Gated Communities” 
cu propio areanan recreacio- 
nal, seguridad y social. Entre 
otro a laga un plan den un 
fase sumamente avansa den 
coordinacion cu APFA na Pos 
Chikito pa rond di 400 vivi- 
enda den un prome fase y 300 
vivienda adicional den un di 
dos fase. Tambe na San Nico- 
las a laga un plan completa- 


mente cla di 3 edificio cu lo a 
crea rond di 220 vivienda, cu 
a inclui un grupo di arkitecto 
y ingenieronan local, cu a 
uni, pa presenta e plan aki na 
gobierno. Otro proyecto laga 
cla pa ehecuta ta esun na Sero 
Colorado unda a laga traha 
e tempo ey un verkavelings 
plan cu inbreiding pa rond 
260 cas den dos diferente 
plan nan. 
“Atrobe ta sumamente di 
lamenta cu DIP ta keto bay 
paralisa y Parlamento di Aru- 
ba ta mudo riba esaki. No 
mester reunionnan pa wordo 
informa riba ineficiencia di e 


departamento. Loke mester 
ta curashi “cohon” pa tuma 
decision nan y ehecuta loke 
tin ya caba cla riba mesa fo’i 4 
aña pasa”, asina Otmar Odu- 
ber a laga sa. “Nos pueblo ta 
sclama pa e oportunidad di 
por tin nan propio cas y haci 
esaki nan hogar”. Ta gobierno 
su deber y obligacion den fa- 
cilita esaki na e ciudadano y 
falta di curashi y determina- 
cion ta perhudicando e co- 
munidad. “Si den 3 aña di 
tempo na 2018 y 2019 a logra 
haal in un retraso di casi 20 
aña, con por ta posibel cu des- 
de 4 aña pasa, no por a “haal 
in” ni 1 aña mas y pio ainda 
no tin un interes pa continua 
cu e vision laga atras na 2019 
pa construi edificionan verti- 
cal bayendo halto y asina den 
combinacion cu terenonan 
ainda disponibel na DIP logra 
“haal in” e retraso completo 
di esnan wardando pa por 
tin nan propio vivienda”, ex 
minister Oduber a finalisa 
bisando. 

Parlamentario drs. Mervin Wyatt-Ras (AVP): 
Den speech di gobernador Gobierno a falta 
atencion necesario na tereno social 


Tras e ceremonia proto- 
colario pa cu apertura 
oficial di aña parlamen- 
tario nobo, miembro di 
fraccion di Partido di 
Pueblo Arubano (AVP), 
drs. Mervin Wyatt-Ras a 
comparti su reaccion na 
e discurso presenta door 
di Su Excelencia Gober- 
nador Alfonso Boekhoudt 
comentando cu e no a 
scucha suficiente tocante 
e retonan cu Aruba ta 
confronta den sector so- 
cial. Manera ta conoci, e 
discurso ta uno di maneho 
Gabinete Wever-Croes II. 


E parlamentario a tuma opor- 
tunidad pa felicita tur miem- 
bro di su fraccion y otro- 
nan, como tambe esunnan 
independiente, ademas di e 
personal di parlamentario. A 


gradici nan pa e sosten grandi 
na e operacion di Parlamento 
y invita su coleganan pa haci 
un trabou cu Aruba por ta or- 
guyoso di dje. 
En berdad e discurso a men- 
ciona con e poder di compra 
di e ciudadano Arubiano a 
disminui y con e situacion 
economico ta mas dificil. 
“Esey nos ta sinti’e tur dia y 
ta bon cu el a trece dilanti, 
sinembargo mi ta haya toch 
falta pa trece dilanti kico go- 
bierno ta bay haci pa atende 
cu e parti social,” asina Wy- 
att-Ras a comenta. 
Aunke a papia tocante e parti 
di salubridad cu sigur ta keda 
un punto di atencion pa nos 
comunidad, no a mustra con 
ta bay yuda nos hendenan 
mas den e area social; bin 
cu algun alternativa. Di otro 
banda, loke Wyatt-Ras ta di 


acuerdo cune ta cu, como 
pueblo, nos mester lucha pa 
integracion di nos ciudadano, 
ademas di salvaguardia nos 
derecho democratico. 
E ultimo aki ta netamente 
loke na e momentonan aki no 
di gaba di parti di gobierno. 
Y aunke Presidente di Parla- 
mento ta haci echo di e men- 
sahe pa uni y sali defende nos 
derecho, Wyatt-Ras ta kere 
cu e no mester keda na pal- 
abra so, pero den e practica y 
ehempel cu ta duna. Pa e par- 
lamentario di AVP, ta su mas 
20 aña den parlamento y ta 
hopi consciente di e respon- 
sabilidad aki. E ta lamenta cu 
Minister di Finanzas y Cul- 
tura, Xiomara Maduro no a 
duna acto di presencia na e 
ceremonia importante aki. 


Parlamentario Edgard Vrolijk (MEP): 
Sr. Junior Croes e lora nobo di Mike Eman 


Mi por a tuma nota cu mi- 
rando cu no tin argumen- 
to politico valido, awo 
partido AVP ta manda nan 
lora nobo Sr. Junior Croes 
pa purba atacha mi perso- 
na den e funcion di Presi- 
dente di Parlamento. Nor- 
malmente mi no ta haci 
caso na e barbaridadnan 
aki sin niun contribucion 
pa pais Aruba, pero ta bon 
pa mi aclaria e mito crea 
door di su lider fracasa 
Sr. Mike Eman y unda Sr. 
Junior Croes manera lora 
ta ripiti locual e doño di e 
lora bis’e. 


Locura di yama reunion te 
2025 
Por a tuma nota cu Sr. Junior 
Croes ta ripiti e storia di su 
lider Mike Eman cu lo yama 
e reunion pidi cu OPPA te 
aña 2025 y cu ta haci Sr. Ju- 


nior 
Croes 
oficialmente 
e lora nobo di AVP. Si Sr. 
Eman ta asumi su rol di lid- 
er di fraccion y ta bin trabao 
manera debe ser e lo sa cu tin 
un maneho riba peticionnan 
pa reunion. Tur peticion cu 
ta encera gremionan, cu no 
ta carga responsabilidad po- 
litico, ta ser manda pa comis- 
ion y e comision tin di yama e 
reunionnan aki. Reunionnan 
pidi cu ta atende cu person- 
anan individual ta ser nenga 
paso e ta kibra ley di protec- 
cion di persona. Den e caso 
specifico aki e peticion a ser 
manda pa comision y ta keda 
na e comision pa yama esaki. 


E number 25 ta den nan con- 
senshi 
Locual ta biba den consenshi 
di Sr. Mike Eman y sr. Ju- 
nior Croes ta e masacre di 25 
aña, unda pueblo tin di paga 
anualmente 280 miyon na 
interes so pa e MEGA DEBE 
cu Mike Eman a laga atras. 
Awo pueblo tin di soda y su- 
fri pa pag’e y e uniconan cu 
ta orguyoso pa paga debe aki 
ta Sr. Mike Eman y Sr. Junior 
Croes. Banda di esaki e num- 
ber 25 tambe ta ilustra 25 aña 
di pago anual di 90 miyon 
florin na e proyectonan PPP. 
Hopi hende ta gaba cu nan 


por wak unda e placa cu Mike 
Eman a gasta ta bay pero e ta 
completamente eroneo, paso 
e proyectonan PPP ta adi- 
cional na e Afl. 2,2 biyon cu 
Sr. Mike Eman a fia y unda 
cu orguyo nos tur tin di keda 
paga pa 25 aña. Pues kisas e 
consenshi ta remorde cu nan 
a masacra pueblo pa 25 aña 
cu ta bin cu e mito di tene re- 
union te 2025. 


Mike Eman kier haya simpa- 
tia e pensionadonan despues 
di a masacra nan 
Sr. Mike Eman y sr. Ju- 
nior Croes tin hopi curashi 
pa hunga cu sentimento di 
pensionadonan pa logra nan 
simpatia, despues cu nan a 
masacra nan. Sr Mike Eman 
ta e autor di aumenta edad di 
pensioen di 55 aña pa 65 aña 
den 8 aña di su gobernacion. 
A kita tur pensionado cu ta 
ambtenaar desde 2015 tur 
nan premienan y sigur cu e 
MEGA DEBE crea a haci cu 
di un manera of otro mester 
paga esaki bek cu ‘orguyo’. 
Mester a bin cu ahustacion 
cu ta haci bida di e pension- 
adonan hopi mas dificil, unda 
no tin espacio mas pa absorbe 
nada debi na e Mega Debe 
ta horcando nos y cu lamen- 
tablemente, incluyendo nos 


pensionadonan, nos tin paga 
pa 25 aña e mal maneho fi- 
nanciero di Sr. Mike Eman. 


E unico bibando lekker ta Sr. 
Mike Eman 
Sr. Junior Croes tin di sali y 
puntra su lider Sr. Mike Eman 
con e por a biba di 2017 te cu 
2021 den su Penthouse luho- 
so, comiendo bon, cu yen di 
tempo pa skirbi buki y hasta 
den un pandemia no a aplica 
pa Fase mientras pueblo eyfo 
si a perde trabao y si a pasa 
duro. Su lider Mike Eman 
si tabata biba lekker y come 
na grandi y esey ta demostra 
cu Sr. Mike Eman a acumula 
hopi den su 8 añanan riba 
custia di pueblo cu e por keda 
4 aña sin traha y biba lekker 
na grandi. 


Sr. Junior Croes ta durf? 
Mi por a tuma nota cu Sr. 
Junior Croes ta ataca mi 
persona cu e meta pa desa- 
credita mi, pero mi tin di 
desilucion’e paso tur locual 
mi tin y tur hende sa tambe, 
mi tabatin hopi mas prome 
cu mi a drenta politica. Den 
mi profesion como maestro, 
cual por cierto mi ta hopi or- 
guyoso di e profesion, ami 
hunto cu mi casa a percura pa 
tur locual nos tin awe. Mi no 


sa si Sr. Junior Croes ta en- 
vidia cu ami a logra mi cos- 
nan na un manera husto y a 
base di trabao duro y cu mi 
no mester a bira lora di niun 
hende pa logra mi cosnan. 
Ademas, den cuadro di trans- 
parencia, como cu pueblo 
completo sa mi salario, mi ta 
reta Sr. Junior Croes pa pu- 
blica unda e ta traha, publica 
su salario y tur su beneficio- 
nan cu su persona tin na su 
trabao y pa e ora pueblo por 
wak ken ta esun cu di ber- 
dad ta biba lekker! En todo 
caso mi consenshi na trabao 
ta limpi, pero kisas ta bon 
pa Sr. Junior Croes haci un 
evaluacion di su consenshi na 
trabao pa wak si esaki por ta 
trankil. 
Mi ta termina cu mi ta 
lamenta di mester a reacciona 
riba Sr. Junior Croes, pero 
ta bon pa clarifica un mito 
di Sr. Eman cu su lora nobo 
Sr. Junior Croes ta ripiti y 
sin wak e balki real den nan 
propio wowo kende ta esun 
cu te dia di awe ta biba lek- 
ker den su Penthouse. Tambe 
ora Sr. Junior Croes publica 
su salario y beneficionan di 
trabao pueblo por wak ken 
realmente ta esunnan cu ta 
biba lekker. 

Resultado Sorteo 
14 september 2023 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 
0 


0 
0 
0 


0 
0 
0 
0 
0 



7 



x match 4 
107.000,- 


Proximo Jackpot 


Sorteo # 


Sorteo # 


Sorteo # 


x afl 8,00 


Mega Ball: 


Proximo Jackpot 


260.000,- 


x match 4 


4735 


Sorteo # 4033 


Sorteo # 907 


x afl. 500,00 


x afl.15,00 
x afl 50.00 


Piscis 


X2 


747 


x Jackpot 


Sorteo # 4033 
Sorteo # 


Sorteo # 2089 


7724 


9822 


Sorteo # 4033 


0137 


x Jackpot 


x match 4 
x afl. 12,00 


www.lottoaruba.com 


resultado : Sorteo 14 Sept 2023 merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


5009 
550.000,- 


x Jackpot 
x match 4+ 


Proximo Jackpot 


X2 


5544 


Afl. 360.000,- 




Letter 


0 
0 
0 


0 


0 
5 


261 


0 
0 
0 
0 
0 



3 



X2 
04-05-10-18-26 


9861 


www.lottoaruba.com 


resultado : Sorteo 14 Sept 2023 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


3365 
550.000,- 


x Jackpot 
x match 4+ 


Proximo Jackpot 


FP 


458 


x Jackpot 


Sorteo # 8044 
Sorteo # 


Sorteo # 1793 


3127 


4107 


Sorteo # 7088 


1108 


x Jackpot 


x match 4 
x afl. 12,00 


8801 


Sorteo # 5847 


Sorteo # 777 


x afl. 500,00 


x afl.15,00 
x afl 50.00 


Aquario 


Sorteo # 


x afl 8,00 


Mega Ball 


Proximo Jackpot 


260.000,- 


x match 4 


x match 4 
114.000,- 


Proximo Jackpot 


Sorteo # 


Sorteo # 6239 


Afl. 360.000,- 


anochi 


diario 
Korsou 
super4 
flamingo 


5352 
9054 
0478 
9003 
4559 
6518 
super5 
5886 
3432 
3643 
17290 
2395 


sorteo/servicio 


Falta 1 siman mas pa por 
participa den e concurso di 
pintamento “cacho den cura” 


E aña aki ta di cinco aña 
consecutivo cu ta organisa 
un Concurso di Pinta- 
mento, pues Gobierno di 
Aruba ta celebrando su 
prome lustro pa cu esaki. 


E meta di e concurso ta pa 
conscientisa 
specialmente 
nos muchanan tocante Aruba 
su Ley di Cacho. E muchan- 
an na nan turno a traves di 
nan pintura ta expresa y por 
siña mas tocante e ley aki y 
nan tambe kisas lo por educa 
hendenan rond di nan ora 
nan mira algo cu no ta cuadra 
cu nan deber. E aña aki e 
muchanan mester pinta un of 
mas cacho den cura; Minis- 
ter di Enseñansa Endy Croes 
a dicidi di sigui e liña di e 
campaña cu Cuerpo Policial 
a inicia na juli: Cacho Den 
Cura, Ta Ley E Ta. 


Participacion ta gratis y tur 
mucha cu ta bay scol basico 
por participa. Si abo como 
mayor sa cu bo yiu no a rici- 
bi e formulario na scol, por 
download e formulario via 
www.specialprojectsaruba. 
org tambe pa print pagina 
2 (e print mag ta blanco cu 
preto); pagina 1 ta e pagina di 
informacion. 


E pintura mester ta na color 
y pinta door di e mucha mes, 
pues sin ayudo di un mayor. 
Detayes con pa por comunica 
cu e alumno cu a gana tambe 
ta importante pa wordo men- 
ciona riba e formulario di 
participacion. 


Ultimo dia cu por entrega 
e formularionan di partici- 


pacion ta diabierna dia 22 di 
september 2023. Por entrega 
e formularionan na Bestu- 
urskantoor Oranjestad, na 
HBK San Nicolas of na e 
MFA mas cerca. 


E ganadonan lo wordo anun- 
cia dia 4 di october 2023 
riba e pagina di Facebook di 
Gabinete Wever-Croes. E 
muchanan cu gana lo wordo 
invita den e luna di october, 
despues di vakantie, pa ricibi 
nan regalito. 


Gobierno di Aruba ta invita 
tur mayor y maestro pa stim- 
ula e muchanan cu ta bay scol 
basico pa participa. Minister 
Endy ta spera di por “conta 
cu un cantidad record e aña 
aki”. 
Si tur ciudadano di Aruba 
cuminsa inculca e atencion 
debido di nos Ley di Cacho 
den nos muchanan, nos lo 
por garantisa un bunita futu- 
ro pa locual ta trata doñonan 
di mascota responsabel cu ta 
respeta ley y alabes nan pro- 
pio cachonan. 


Fundacion Telefon pa Hubentud Aruba ta 
presenta My life, My chance 


Banda di e servicionan di 
telefon, email, chat, lez- 
ing y workshop, Funda- 
cion Telefon pa Huben- 
tud Aruba ta desaroya y 
implementa proyectonan 
tambe. Un di e proyec- 
tonan mas nobo di Funda- 
cion Telefon Aruba ta My 
Life, My Chance. 


Datos local ta mustra cu e 
edad di e hoben cu ta bin 
den contacto cu husticia mas 
y mas ta birando mas jong. 
Comportacion 
di 
hoben, 
norma y balor, educacion di 
nos hobennan, ta temanan di 
combersacion tur dia. 


Basa riba esaki Fundacion 


Telefon pa Hubentud Aruba 
a crea e proyecto My Life, 
My Chance. My Life, My 
Chance ta un programa cu lo 
pasa na television cu un famia 
completo por mira. A traves 
di My Life, My Chance e 
discusion den famia ta ser 
stimula. My Life, My Chance 
ta duna un bista den posibel 
consecuencianan 
na 
mo- 
mento cu un hoben tuma un 
decision cu por resulta bon of 
menos bon. 


Via di lensnan di camara nos 
lo haya un bista den bida di 
tres hoben. Durante e epi- 
sodionan e hobennan ta con- 
scientisa e hobennan y may- 
ornan di Aruba tocante e re- 


sultado di un decision bon of 
menos bon. 


My Life, My Chance lo pasa 
na Telearuba ariba 18 y 25 
di september y 2 di october 
pa 9:00 di anochi. Durante 
e prome temporada di My 
Life, My Chance e presenta- 
dor Leonardo Philips ta hiba 
combersacion cu Sarah-Qui- 
ta Offringa, Gabriel Alexan- 
der y Gilbert Webb. 


My Life, My Chance por a ser 
crea danki na sosten di Setar 
N.V, Web Aruba N.V, Aruba 
Airport Authority N.V., The 
Salamander Group y Do It 
Center. 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


San Nicolas: 
San Nicolas 
Tel. 584 5712 


Oranjestad: 
Oduber 
Tel. 582 1780 


SERVICIO PUBLICO 
mi ta ofrece servicio pa haci 
reparacion di porta, ventana y 
hopi mas. pa mas informacion 
Tel. 563 6762 
_________________________ 


TA BENDE 
1 box di palo den bon condicion 
Fls.50.00 
Tel. 560 8929 
__________________________ 


SERVICIO PUBLICO 


pa trabou di data-entry of 
update di bo administracion pls 
contact: 
Tel.568 2339 
_____________________________________ 


SERVICIO PUBLICO 


mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 


pa haci trabow di verf y chapi, 
tur mantencion di pafor di cas 
Yama y puntra pa benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 


nos ta chapi, corta y planta 
mata, brinda tur servicio cu bo 
cura mester. tira sushi afo, 
Tel. 738 1908 
________________________ 


SERVIO PUBLICO 


ta ofrece pa verf y chapi cura 
bon prijs. nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 


mi ta ofrece pa cuido di mucha 
di dialuna pa diabierna y 
weekend. pa informacion 
Tel. 558 7310 
_________________________ 


SERVICIO PUBLICO 


mi ta ofrece servicio di 
electricista en general corto 
circuito y mantencion 
Tel.566 5026 
_________________________ 
SERVICIO PUBLICO 


nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


SERVICIO PUBLICO 
masaje reductores, terapias 
para el dolor, terapia infraroja, 
kinesiotape, tratamiento faciales 


avicenastraat #18 local a 
Tel. 566 1412 /561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
ta traha y renoba Cas 
drecha dak, ta basha vloer, 
pleister, verf cas, traha cura, 
pega mosaico 
Tel.563 4168 
____________________________ 


SERVICIO PUBLICO 
Sushi den cura pa solamente 
50,- pa buelta, nos ta lante 
lague limpi 
Call 592 5766 
__________________________ 


SERVICIO PUBLICO 


buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


TA BENDE 


bbQ Grill tipo cilinder 
“criyoyo” duradero 
Prijs Afl.250 
Tel. 569 7787 
___________________________ 


Sushi den cura? 


ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
__________________________ 


SERVICIO PUBLICO 
ta haci tur trabou di 
construccion y carpinteria y tur 
cos cu ta furamento di stul 
Tel : 746 0518 / 569 7539 


_____________________________________ 


a v i s o @ b o n d i a . c o m 


SERVICIO PUBLICO 
Handyman 


pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


SERVICIO PUBLICO 
Limpiesa pa cas y auto 
presure wash cura di cas 
Laba muebles, laba tapijt 
laba vloer 
Tel. 593 9464 
________________________ 


TA BUSCA 
Via party & events 


night event, Setup / installer 


aplica na 
arubaviarentals@gmail.com 
of Tel. 594 3133 ( whatsapp) 
_________________________ 


SERVICIO 


reforsamo papiamento-españo, 
of españo pa papiamento pa 
hende mayor y mucha 
Tel. 563 4641 
___________________________ 


Pronostico di tempo 


Tempo: 
Parcialmente nubia cu un po- 
sible awasero breve. 
Temperatura maximo 35 gra- 
do Celsius. 
Temperatura minimo 29 gra- 
do Celsius. 
Indice di calor (heat index) 
den y rond di oranan di mer- 
dia: 36 pa 44 grado celsius. 
UV index: 12 


Temperatura lo ta riba nor- 
mal den proximo 24 ora. Ta 
pidi publico pa tene e precau- 
cion necesario pa 
Evita complicacion di esaki. 
Bahada di solo: 6:41 pm. 
Subida di solo: 6:29 am. 
Biento: 
Modera for di direccion en- 
tre oost-noordoost y oost- 
zuidoost; 
Forsa 3 te 4 (12 te 30 km/ora, 
7 te 16 nudo). 
Durante di dia basta fuerte 
te posiblemente fuerte den 
rafaga; 
Forsa 5 te 6 (31 te 50 km/ora, 


17 te 27 nudo). 
Situacion general di tem- 
po: 
No ta spera cambionan gran- 
di den e tipo di clima cu ta 
reina actualmente. Nivelnan 
di humedad den region ta 
hopi abou y esaki lo mantene 
clima generalmente seco. 
Condicion maritimo/ es- 
tado di lama: 
Na partinan proteje di costa: 
keto, rond di 1 pia. 
Na partinan zuid: trankil, en- 
tre 2 pa 3 pia. 
Na partinan oost te noord- 
west di costa: generalmente 
modera entre 3 pa 5 pia. 


obituario 
a22 


Diabierna 15 September 2023 


"Jehova es mi pastor, 
nada me faltará en 
lugares de delicados 
pastos me hará descan- 
sar" 
Salmo 23. 


Con inmenso tristeza 
en nuestros corazones 
anunciamos el falleci- 
miento de esposo amado y padre querido, 


Andres Almarracin Acuña 
11-08-1956 – 07-09-2023 


Esposa: Ana Cruz Mamani 


Hijos: 
Sebastian Joao Almarracin Cruz 
Joshua Andres Almarracin Acuña 
Nicolas Alex Almarracin Acuña 
Rashid William Almarracin Acuña 


Les agradecemos a todos que de alguna u otra forma 
hayan compartido con él los momentos felices de 
su vida. 


La noche de pésame y despedida tendrá lugar el 
lunes 18 de septiembre 2023 de 18:00~21:00, Royal 
Funeral Home, Cumana 44, Oranjestad, Aruba. 


Laga tur loke ta spera mi ta bunita 
Laga tur locual cu mi encontra na 
caminda ta bunita 
Laga tur locual cu mi laga atras keda 
bunita y 
Laga esakinan termina den tur 
buniteza. 
Autor: Cado Wever. 


Cu dolor na nos curason, nos ta 
participa fayecimento di nos ser stima: 


Yolanda F. Webb-Brete 
Cariñosamente yama “Mama, Mama bieuw, Mama Aya, Tante Yolanda” 
*10-09-1945 - †11-09-2023 


Na nomber di su: 
Yiunan: Ivy Webb 
Desiree Webb 
Soraya Webb 
Mescos cu yiu: 
Edwirah Brete y famia 
Carianne Rivero y famia 
Nieto y nietanan stima: 
Karolyne y Giovanni Koolman, Kiandrah Webb, Zaylis y Whilmerd 
Croes, 
Shaqion Webb 
Bisanieto y bisanietanan: 
Kayra Koolman, Gion Koolman, Zayenne Croes, Xayvion Kock, 
Raylinne Trimon 
Mescos cu nieta: 
Stefany Maduro, Sheila Beddo, Belki Jose Pelayo 
Rumannan: 
†Mario y Elda Brete y famia 
Elizabeth y †Adelbertus Britten y famia 
†Ronny y †Helena Brete y famia 
Milda y Lucas Maduro y famia 
Greta y Nico Lampe y famia 
Edwin y Carina Brete y famia 
Rudy y Lourdes Brete y famia 
Michael Lampe 
Sobrino y sobrinanan: 
Elton y Rubiela Lampe y famia 
Jeremy y Sobella lampe y famia 
Rayen y Jovanca y famia 
Ruthlina Brete y yiunan 
Jordan Brete y yiu 
Ricky Brete y yiunan 
Shirley Brete y yiunan 
Ronulfo Maduro y yiunan 
Marcelino y Bianca y yiunan 
Julaica y Marcial y yiunan 
Sheila Maduro 
Elvis y Ligia Brete y famia 
Mayra y Robert Ras y famia 
Mirelfa y Jairo Kelly y famia 
Efrem y Elisette Britten y famia 
Alvin Webb y yiunan 
Joslin Giel y famia 
Francis Webb y Astrid 
Ihanan: 
Fabiola Danies -Thiel, Lisette Danies-Quihada 
Primo y primanan 
Amiganan serca: Ina Tromp, Elmira Colmenares 
Bisiñanan: 
Dennis y Frida de Mei y famia, Cristian y Dora Mejia 
Ex suegra: Clara Maduro 
Famia na Venezuela: Pelayo, Colina, Saloni, Hernandez, Noroño 
Demas famia: Webb, Brete, Koolman, Britten, Petrochi, Maduro, 
Lampe, Orman, Erasmus, de Mei, Danies, Giel, Kock, Trimont, Tromp, 
Franken, Semeleer, Rivero, Kelly, Chiquito, Quant, Silvania, Luidens, 
Ras, Croes, Rosina, Laclé, Jansen 
Ta invita pa acto di entiero cual lo tuma lugar na Misa Juan Pablo II na 
Tankileendert, dialuna 18 di september 2023 di 2'or pa 4'or di atardi. 
Despues lo sali pa Santana Catolico na Noord. 


Condolencia lo tuma lugar na Aurora Funeral Home diasabra 16 di 
september 2023 di 7’or pa 9’or di anochi. 


Disculpa nos si den nos tristesa nos por a lubida algun famia of conocir. 


obituario a23 


Diabierna 15 September 2023 


“Señor ta mi wardador, mi’n 
tin falta di nada 
Den cunucu di yerba berde 
e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento 
di: 


Alicia Mercedes Ras-Henriquez 
*03-11-1945 - †08-09-2023 


Na nomber di su: 
Casa: 
Eddy Pedro Ras 
Yiunan: 
Eddy Jose Ras 
Raul Eduardo Ras y famia 
Nietonan: 


Rulliene Ras, Yxienne Ras, Zhayonne Ras 


Tata: 
†Salvador Henriquez 
Mama: 
†Alicia Jimenez 
Rumannan: 
Maria Luisa Henriquez de Esquirol y famia 
Beatriz Henriquez de Triviño y famia 
†Juan Henriquez y famia 
†Carlos Henriquez 
†Candelaria Henriquez y famia 


Tanta: †Olga Matos Jimenez na Aruba 


Primo(a)nan: Olga Leidel Matos y famia, 
Franklin Matos y famia, Marlyn van 
Koppenhagen Matos y famia, Alicia Matos 
y famia, Mayra Alvarez Matos y famia, Olga 
Jimenez Arciniega y famia, Ruth Marina Jimenez 
Arciniega y famia 


Swa y cuñanan: 
†Ignacio Ras y famia 
†Rafael Ras 
Leonora Ras y famia 
Juan Ras y famia 
Genara Ras y famia 
Judith Ras y famia 
Rubi Ras y famia 
Timotheo Ras y famia 
Pascual Ras y famia 
Anchi Malmberg y famia 


Amiganan: 
Blanca Maduro Hoyos y famia 
Bon amiga di cas: Maritza y famia, Doris y famia 


Demas famia: Ras, Henriquez, Geerman, 
Werleman, Matos, Maduro 


Nos disculpa si den nos tristeza nos por a lubida 
di menciona un famia of conocir. 


Ta invita pa e acto di entiero cu lo tuma 
lugar diasabra 16 di September 2023 na misa 
Inmaculada Concepcion di 2:00 pa 4:00 pm, 
despues saliendo pa Santana catolico na Sta. 
Cruz. 


“Pasobra mi ta konsidera cu e sufrimentonan di e 
tempo presente aki no ta digno di wordo compara cu e 
gloria cu lo wordo revela na nos” Romanonan 8:18 


Cu imenso tristesa den nos curazon pero conforme cu 
boluntad di Dios nos ta participa cu na e bunita edad 
di 94 anja después di a biba un bida bendiciona a bay 
descansa: 


Regina Dirksz- Kock 
Mihor conocí como “Shon Nina” 
*10-01-1929 +11-09-2023 


Na nomber di su esposo: †Ricardo Dirksz 
Yiunan stima: 


Marcelo (Feli), Agnes Croes Petrochi y yiunan 
Isaias (Chai), Frida Croes Thijzen y yiunan 
Raymundo, Greta Croes Croes y yiunan 
Leonardo (Rito) Dirksz y yiunan 
Lidia Dirksz y yiunan 
Vicente Dirksz y yiunan 
Aura Dirksz y yiunan 
Cynthia, Roy Kelly y yiunan 
Susan, Raymond Moseley y yiunan 
Su Ayudantenan: 
Alba Cardona 


Dulce Molina 


Hoselito Diaz 
Amiga di cas: 
Ina Irausquin 


Nieto(a) nan stima: 
Juny, Angelo, 
Agmed, Johnny, Juny, Ryan, Chris, Raymond, 
Raybert, Gilmar, Janira, Juleanne, Alex, Osmar, 
Eugene, Rayson, +Jolene, Andreina, Kenrick, Eldrick, 
Noadiah, Joacim, Katie, Jonathan 
Y su bisanieto (a) nan y su Tataranieto (a) nan 


Rumannan: 


†Sergio (Shonbi) Kock y famia 
† Evaristo (Bara) Kock y famia 
† Arturo (Tuyo) Kock y famia 
† Olga Erasmus y Bartolomeo y famia 
† Ica Jansen y famia 
Milda Kock 
† Chomon Kelly y famia 


Su cuña nan y famia 
Su swa nan y famia 
Su bon bisiña: 
Eleonora Chase 


Sobrino y Sobrinanan y demás famianan: 
Dirksz, Kock, Kelly, Croes, Petrochi, Thijzen, Farro, 
helder, Erasmus, Gonzalez, Diaz, Moseley, Geerman, 
Irausquin, Bikker, Krozendijk, Webb, Ramones, 
Angela, Willems, Ras, Hernandez, Jansen, Gordijk, 
Loopstok, Rasmijn, Dubero, Noel, Cornelio, Rosa, 
Roldan, Martina, Koolman, Lacle, Bareño, Trimon, 
Werleman, Donata, Romano, Loefstok, Arrindell, 
Britten, Boekhoudt, Flanegin y Fingal. 
ta invita pa asisti na acto di entiero cual lo tuma lugar 
15 di september 2023 saliendo di Aurora Funeral 
Home pa santana Centraal na Sabana Basora. Nos 
defunto stima lo reposa for di 2pm – 4pm na Aurora 
Funeral Home. 
Nos ta pidi nos disculpa si den nos tristeza nos por a 
lubida un of otro famia. 


Cu honda pena pero conforme cu boluntad di 
Dios nos ta anuncia fayecimento di 



Elsa Romelia Augusta Lindesey 
10 mei 1943 - 11 september 2023 


Na nomber di su: 
Yiunan: 
Solange Magdalena y pareha 
Jason Magdalena y Pebbles Magdalena-Gravee 


Nietonan: 
Bryson Magdalena 
Cataleya Madgalena 
Maleek Magdalena 


Rumanan: 
†Morris Lindesey y famia 
†Frankie Lindesey y famia 


Sobrinonan: 
Guillermo Gelmo Smith y famia 
Don Lindesey y famia 
†Dwayne Lindesey y famia 


Iha: 
Glen Julien 


Manera ruman: 
Barbara Warren 


Manera yiunan: 
Lisette James y famia 
Tiesmeline Jones y famia 
Gina Espacia y famia 
Robert Arends y famia 
Gino Kuiperi y famia 
Meagan Berkel-Nugloze y famia 


Danki na Sra Alba Susana y Sra Gloria pa e bon 
cuido durante su enfermedad. 


Ta invita demas famia, bisiña, amigo y 
conocirnan pa acto di entiero cu lo tuma lugar 
diasabra 16 September 2023 for di 1:00pm pa 
3:00pm na Misa San Fransisco na Oranjestad. 
Despues lo hiba Elsa na su ultimo lugar di 
sosiego na Santana na Sabana Basora. 


Oportunidad pa condolencia lo ta diabierna 15 
September di 7’or pa 9pm na Aurora Funeral 
Home 


